
P lene subtenante la vortojn de O.Kiseljova en REGo JVs 1(3) pri la graveco memori 
niajn antaŭulojn, mi deziras atentigi pri ankoraŭ du elstaraj esperantistoj, kiuj 
naskiĝis antaŭ 100 jaroj, kaj kiujn mi konis persone. Diference de Sergej Rublov, 
tiuj rimarkindaj homoj estis ne poetoj kaj tradukistoj, sed organizaj aktivuloj. Tamen la 
fenomeno Esperanto estas ne nur lingvo, sed ankaŭ movado; do tiuj, kiuj metis sian brikon por 
konstrui la domon de nialanda Esperantujo, same meritas, ke ni ilin ne forgesu. 

La unua dankmemora vorto estu pri Semjon Naumoviĉ Podkaminer, kiu dum pluraj jardekoj 
estis unu el gvidantoj de la E-movado en Leningrado. Lia jubileo pasis ĉi-vintre, kaj estis atende- 
ble, ke la 20-a REK en Peterburgo enhavos iun programeron omaĝe al li. Sed bedaŭrinde, kaj en 

la Kongreso, kaj — kiel diris al mi peterburga kolego 
— eĉ en la urba skalo esperantistoj montriĝis kurt- 
memoraj... 

S.N.Podkaminer naskiĝis 11.02.1901, laŭ 
profesio estis aviada inĝeniero, kandidato de teknikaj 
sciencoj, laboris kiel altlerneja docento. Kiel 
ruĝannea volontulo li partoprenis en la intercivitana 
kaj Granda Patria militoj; bone konante la germanan 
lingvon, li en rango de kolonelo plenumis 
respondecan laboron en la specifa kampo — 
reedukado de germanaj militkaptitoj. Postmilite 
Podkaminer estis rimarkinda preleganto en la Asocio 
“Znanije” (“Scio”) en Leningrado, membris en 
Leningrada Packomitato. 

Leminte Esperanton en 1920, la juna Semjon 
Podkaminer tuj ekagis en la movado. Li aktive 
partoprenis la faman 3-an Ruslandan Kongreson de 
Esperantistoj, en kiu estis fondita SEU, poste gvidis 
ties junularan sekcion, plurfoje elektiĝis kiel membro 
de Centra Komitato de SEU. En 1926 li estis sekretario de la 6-a SAT-Kongreso en Leningrado. 
Kiam fine de la 30-aj jaroj la movadon skuis amasaj reprezalioj kontraŭ esperantistoj, li bonŝan- 
cis eviti areston, sed estis eligita el la partio. 

Post la reaktivigo de nialanda E-movado S.N.Podkaminer prezidis Leningradan E- 
komisionon, multe propagandis kaj instruis la lingvon, partoprenis plurajn gravajn E-aranĝojn 
en- kaj eksterlande. En 1969 li estis unu el ĉefaj organizantoj de la Postkongreso de UK-54, kiu 
kunvenigis en Leningrado grandan amason da eksterlandaj kaj sovetiaj esperantistoj. Li multe 
aktivis en MEM (vicprezidanto en 1972-76), kaj ekde la fondo de ASE en 1979 ĝis sia morto 
(28.09.1982) Semjon Naumoviĉ estis vicprezidanto de ASE. 






S.N.Podkaminer verkis kelkajn eseojn pri Esperanto, kiuj aperis en la libro “Socipoliti- 
kaj aspektoj de la Esperanto-movado” kaj en E-periodaĵoj. Lian grandan aŭtoritaton atestas 
la titoloj Honora Aktivulo de SEJM (1976) kaj Honora Membro de UEA (1981). 

La libro de U.Lins “La danĝera lingvo” mencias Podkaminer kiel anon de speciala bri- 
gado, fondita en 1932 ĉe CK SEU por kampanjo pri memkritiko en esperantistaj vicoj. Estas 
interese, ke al tiu brigado apartenis airkaŭ la alia ĉi-artikola jubileulo — Mihail Fjodoroviĉ 
Paŝĉenko. 

M.F.Paŝĉenko naskiĝis en novembro 
1901. Plurajn jardekojn li laboris en 
agrikultur-nutraĵa industrio, estis fakulo kun 
granda praktika sperto kaj emeritiĝis kiel 
persona pensiulo de landa graveco. 

En 1925 Paŝĉenko lemis Esperanton kaj 
aktive aliĝis al organiza laboro en SEU. Lia 
ŝatata agadkampo estis starigo de intemaciaj 
kontaktoj, intemacia korespondado kaj ĝia 
utiligo por interesoj de la socio. Estante 
membro de la lastkonsista CK SEU, li 
favorsorte transvivis la periodon de 
reprezalioj — por daŭrigi la aktivadon jam 
en la novaj etapoj. 

En 1956 okazis la legenda provo re- 
starigi SEU, kiun iniciatis kaj faris 
M.F.Paŝĉenko kaj kelkaj aliaj restintaj 
membroj de CK. Oni informiĝis, ke fonnale SEU ne estis likvidita, kaj kunvokis restarigan 
kunvenon. Mihail Fjodoroviĉ kaj liaj kunuloj frontis kaj solvis plurajn organizajn deman- 
dojn: kunvenejo, renovigo de la sigelo, infonnado pri la aranĝo, sed forgesis interkonsentigi 
la aferon kun partiaj instancoj — kaj la kuraĝa iniciato estis pereigita... 

Post la fondo de la E-Komisiono ĉe SSOD M.F.Paŝĉenko estis ĝia membro; kiam ofi- 
cialaj instancoj decidis fondi ASE, li eniris la Organizan Komitaton kaj aktive partoprenis 
ĝiajn kunsidojn. En 1979-82 li estis estrarano de ASE, kaj en 1982-89 — membro de ties 
Prezidio. En tiuj jaroj, malgraŭ la aĝo, la veterano vizitadis ankaŭ kunvenojn de Moskva E- 
klubo. 

Kiam en 1989 estis restarigita SEU, Miĥail Fjodoroviĉ Paŝĉenko (kune kun alia tiam vi- 
vanta membro de CK SEU, odesano A.I.Verŝinin) estis elektita kiel Honora Membro de 
SEU. En 1990 li vizitis la 9-an Kongreson de SEU kaj verve rakontis al la kongresanoj pri 
sia multjara sperto. 

En januaro 1994 M.F.Paŝĉenko forpasis. Monaton antaŭ tio mi vizitis lin, vivintan tute 
sola: la edzino mortis pli frue, la idaro loĝis aparte. Jam sentante la malfortiĝon, Mihail 
Fjodoroviĉ ne volis cedi: surtabligante teon, li ĉion faris mem kaj kategorie kontraŭis, kiam 
mi proponis helpi. Necesas diri, ke li invitis min (tiam vicprezidanton de REU) por grava 
celo: donaci al la kaso de REU konsiderindan monsumon, ŝparitan el la pensio. Tiu nobla 
ago inde kronis lian longan vivon. 

Ambaŭ memorinduloj — laŭ io tre diversaj, laŭ alio similaj — apartenis al tiu movada 
generacio, kiu, maturiĝinte en la antaŭmilita SEU, portis sur siaj ŝultroj la malfacilan taskon 
de reaktivigo de nialanda movado post la du jardekoj da anabiozo. Tiuj homoj kun juneca 
entuziasmo laboregis, transdonante sian sperton al novaj generacioj, kaj nia devo estas — 
firme pluteni la rebruligitan de ili torĉon. 



Viktor Aroloviĉ (Moskvo) 


maltaŭgaj pensoj 


A 

• Cu vi scias legi 

• en Esperanto? 


Lastatempe ni pli kaj pli ne komprenas Esperanton. Ni eĉ komencis legi peri- 
odaĵojn por almenaŭ iom plibonigi niajn lingvoposedojn. Sed la legado nur pli mal- 
faciligis la situacion. Por almenaŭ iom savi nin, ni eĉ ekinteresiĝis pri la Funda- 
mento de Esperanto. Ne helpis. Kaj finfine ni faris la lastan paŝon - ni rigardis 
vortaron. La PlV-on. Eĉ PIV ne helpis. Verŝajne tio jam estas diagnozo: ni ne ko- 
nas la alfabeton de Esperanto. Tamen io flustras al ni, ke ne ĉio glatas en tia te- 
orio. Io flustras, ke ne ni kulpas. Io flustre, sed firme konsilas al ni: kontrolu, 
ĉu ekzistas kontraŭ-Esperanta komploto. Kiu komplotas? Ni ne scias. Ĉu idistoj, 
ĉu volapukistoj, ĉu idiom-neŭtralistoj, ĉu pazi- 
grafiistoj aŭ iuj aliaj? Ni ne scias, sed io, certe, 
estas. Ekzemple rigardu la lastan (5/2001) 
numeron de "La Ondo de Esperanto", la trian paĝon. 

Ĉu vi komprenas pri kio ni atentigas? Jen ankaŭ vi 
vidas, ke oni komplotas. Ni tion tuj komprenis kiam 
tralegis la artikolon "Ĉu ni bezonas la Akademion?''. 

En la artikolo iu Pshoto UopcaTTM rakontas pri la 
Akademio de Esperanto. Kaj tiu kaŝita 
antiesperantisto sentime malkovras nomojn de la 
aliaj kunkomplotantoj: Mnryenb PyTweppe3- 
Aflypw3, Mopre U,aMai4XO, XyMnxpa[?j Tohkmh, 

BepTMJi [ŝajne, B-]3HH3prp3H kaj multaj aliaj. Inter 
ili estas du personoj, kies prapatro estis prikantita en la Mahabarato. Inter la 
"fiakademianoj" estas eĉ nia eksa samlandano Boris Kolker. Estimata sinjoro 
Kolker, ne permesu vin trompi! Lasu tiun aĉan Akademion, en kiu anoj eĉ ne ko- 
nas la alfabeton de Esperanto. Ja ni scias, ke vi konas ĝin, ni vidis viajn in- 
struilojn, kompilitajn dum vi loĝis en Ufa. Aŭ ĉu ankaŭ vi jam komplotas? 

Ĉu restas ie krom ni esperantistoj, fidelaj al la Unua Libro? Geamikoj! La 
friponoj, la idistoj-volapukistoj ne venkos. Ni ne uzu la aĉajn kromesperantajn 
literojn! Ni savu nian lingvon, kaj forbalau la kotaĵon ekster nian domon! 

Ĉu vi povas imagi kiom arogas tiuj fi-lologoj? Jen kion ni tralegis en "Sub 
stelo rigida", versokolekto tradukita de Baldur Ragnarsson kaj eldonita en la 
fama serio "Stafeto": "La islandaj literoj P kaj t>/5 havas proksimume la samajn 
sonojn kiel th en la angla think kaj there respektive; presejoj, kiuj ne disponas 
tiujn tipojn, ordinare anstataŭigas ilin per Th/th." Huraaaa! Oni permesas al ni 
ne lerni islandan lingvon kaj anstataŭigi ĝin nur per la angla! Dankon (kun pro- 
funda sinklino)! Estimataj akademianoj, kiun lingvon ni devas lerni por kompreni 
ankaŭ kiel legi la nomojn Sabira Stahlberg (ĉu la svedan?), Yamasaki Seiko (ĉu la 



- 2 - 





japanan?), Flora Szabo-Felso (ĉu la hungaran?), Aini Vdaraniemi (ĉu la finnan?), 
ktp? Ni ĝojas, ke almenaŭ por kompreni la nomon de nia samnomulo L.Zamenhof 
ni bezonas nur Esperanton. Sed ĉu ni plu bezonus Esperanton, se ni ellernus 
ĉiujn aliajn lingvojn? Evidente ne. 

Sed ni posedas nur Esperanton (iam ellerninte ĝin) kaj la rusan (denaske). 
Interalie, en la rusa oni komence skribas la rusan skribon de nomo kaj nur 
poste, en krampoj, aldonas koncernan nacian varianton. Ekz. BmibflM LUeKcnup 
(William Shakespeare), >KaH-5aTMCT Monbep (Jean-Batiste de Moliere). Sed 
verŝajne rusoj pli estimas sian lingvon kaj legantojn. Ve, pri esperantistoj ni ne 
povas konstati la samon. Ni ne kredas, ke William Auld (evidente, necesas 
prononci BmiJTnaM Ayjibfl) estimas nin, vin, viajn E-amikojn kaj eĉ la lingvon 
mem. Kaj por pruvi ĉi tiun opinion ni donas al vi plian fakton: ĉi tiu ŝajne- 

BmuinaM Ayjibfl (William Auld) donacis sian 
bibliotekon al la Nacia Biblioteko de Skotlando 
(Edinburgo). Do, ĉio estas klara: ĉiu vizitanto de la 
biblioteko povas senprobleme en klara kaj kara 
angla lingvo legi sur la librokovriloj "William Auld" 
kaj neniu demandos, kiu li estas, ĉar estas klare 
presite "William Auld". Kaj ĉiuj tuj komprenos, ke li 
estas elstara skota verkisto (ial verkanta ankaŭ en 
Esperanto). Imagu, kia malglataĵo povus okazi, se 
estus skribite "Viljam Old": neniu komprenas pri kiu 
oni skribas, tuj aperus malfacilaj demandoj pri tiu 
persono, pri la lingvo, ktp. Certe estas pli facile uzi 

Estimataj samideanoj, gardu nian karan lingvon, ja ĝi estas bela, klara kaj 
bona. Ne kredu al tiuj, kiuj parolas pri malpotenco de Esperanto. Ne kredu al 
tiuj, kiuj opinias, ke iliajn nomojn ne eblas transskribi en Esperanto. Ne per- 
mesu al malkleraj, sed tro sin-amantaj personoj malpurigi nian lingvon. 

Estimataj redaktoroj (ni parolas ne nur pri s-ro Kor>Kenkov el "La Ondo de 
Esperanto") provu almenaŭ formale estimi Esperanton, ĉar vi malkredigas legan- 
tojn pri potenco de la lingvo kiun vi elektis por redakti. 

Altestimataj Akademianoj, ni ne kredas, ke kiam vi komencis lerni Esperan- 
ton, viaj instruistoj ne rakontis al vi pri la alfabeto de Esperanto. Provu re- 
memori ĝin. 

Kaj ĉiuj esperantistoj, ne forgesu, ke vi estas adeptoj de la lingvo, kiu jam 
havas sian riĉan historion kaj kulturon. Ne provu ŝanĝi lingvon, kiun kreis ne vi, 
kaj kiun bonuzas multaj personoj sen via enŝoviĝo. Ne vi estas la unuaj kaj ne vi 
estas la lastaj. Ni volas, ke niaj infanoj komprenu nin kaj librojn, kiuj estas en 
niaj hejmaj bibliotekoj, uzante nur 28 zamenhofajn literojn. 

Ciam estimantaj vin Ludovikoj Lazaroj Zamenhofoj <zamenhofoj@mail. ru> 

la anglan. 




REJM. Ĉu krizo de potenco aŭ krizo de senco? 

Jurij Karcev (Uljanovsk) 

Observante la agadon de SEJM-REJM (kaj estinte eĉ 
iom engaĝita en la aferojn), mi devas konstati, ke dum 
lastaj jaroj ĝi iĝas pli kaj pli karikatura. Kio do okazas? Cu 
malrespondeco estas ĝenerala trajto de la nuna junularo aŭ 
tio estas problemoj de apartaj personoj? Rigardu ni malan- 
taŭen... 

* * * 

Historio ripetiĝas dufoje: 
komertce kiel tragedio, poste kiel farso. 

SEJM-1 estis fondita en kondiĉoj de kontraŭstareco. 
Eble pro tio ĝi estis unu el la plej sukcesaj E-organizoj en la lando. Estis unu komuna ma- 
lamiko - burokrata sistemo, - kaj ĉiuj fortoj estis dediĉitaj al batalo kontraŭ ĝi. Estis ideoj, 
estis teamo, kiu efike kunlaboris. La rezulton vi scias. Estis okazigita konkurado inter 
kluboj, kiu spronis evoluon de la movado. Famaj SEJToj ĝis nun admirigas multajn. Kio 
sekvis poste? 

La epigrafa citaĵo povas esti ĝeneraligita jene. Foje okazas eventoj vere historiaj, kun 
multo da energio, homa aktiveco ktp. Ne nepre negativaj, povas esti ankaŭ pozitivaj. Sed 
kiam oni provas mekanike ripeti la praktikon, “monto naskas muson”. 

Ekzemploj en la vivo multas, mi ne disipos la lokon. Mi nur menciu konstantajn 
daŭrigojn de sukcesaj kinofilmoj kaj libroj. Se tie ne aperas novaj ideoj, sed oni nur remaĉas 
malnovajn modelojn, tiuj daŭrigoj kutime estas malsukcesaj. Kaj jen ankoraŭ unu ilustraĵo - 
t.n. kargo-kulto. 

Dum la dua mondmilito, kiam la bataloj okazis ankaŭ en Oceanio, unu el la insuloj estis 
uzita de usonaj taĉmentoj por prepari atakon. La indiĝenoj vidis, ke al la insulo konstante 
venadas novaj homoj - blankaj kaj nigraj. Sed ili ne vidis, ke tiuj laborus - nek kreskigus 
batatojn, nek plektus matojn. Tamen la venintoj havis amason da aĵoj: bongustajn manĝaĵojn 
kaj frnnajn ŝuojn, haki-vestojn kaj miraklajn armilojn. Kiamaniere ili akiras tiujn bonaĵojn, 
se tute ne laboras? 

La atentaj insulanoj rimarkis, ke tion oni veturigas al la usonanoj per aviadiloj aŭ ŝipoj. 
Sed kial nur al tiuj, sed ne al polinezianoj? Meditoj de la fondontoj de la kargo-kulto naskis 
sekvan konkludon: la fremduloj scias iajn magiajn ritojn, per kiuj scipovas devigi diojn 
sendi al ili amason da bonaj aĵoj. Do la homoj ekis atente observi agojn de la usonanoj. 

Rezulte post iom da tempo la kargo-kulto aspektis jene. La insulanoj forhakas strion en 
arbaro (kvazaŭ flugokampo) aŭ kunmetas trabojn surborde (kajo). Apude ili starigas dome- 
ton kun longa bambua bastono (radiomasto). La “pastro” de la kargo-kulto per lianoj su- 
roreligas du pecojn de arba ŝelo (aŭdiloj) kaj ion krias al la tria (mikrofono). Kaj atendas, 
kiam el la foro venos ŝipo aŭ avio por provizi ĉiujn adeptojn per la sankta “kargo”... 

Ridinde? Tamen ankaŭ nun kaj ĉi tie multaj ripetas la samajn erarojn. Ili opinias, ke 
sufiĉas imiti la mekanismojn kaj ĉio ripetiĝos same. Sufiĉas elekti komitaton, kaj la priko- 
mitatita problemo solviĝos. 

Sed ni revenu al niaj herooj. Jam SEJM-2 estis iusence nur kopio de iama SEJM. Jam 
nure pro sia nomo. Kial oni ne donis al la organizo novan nomon, sed uzis jam ekzistintan? 
Por daŭrigi tradiciojn? Por uzi la gloron de la pasinto? SEJM fŭnkciis bone, do ni prenu la 
nomon, kaj tio helpos? Certe estis novaj freŝaj ideoj, estis sukcesa agado, sed mi ne povas 
liberiĝi de la sento, ke tio estis nur ripeto, ke la ĉefa SEJM restis en pasinto. 

Tamen mi ne nomu SEJM-2 malsukcesa. Estis ripeto, sed sufiĉe interesa (ĝis certa 
tempo). Poste venis alia fazo. La dua uzo de la sama infuzaĵo ofte estas trinkebla, sed kion 
diri pri la tria?.. 

* * * 

- Nunaj novjar-amuziloj estas malpli bonaj ol antaŭe. 

- Kial? 

- Mi hieraŭ aĉetis keikajn, pendigis - ili ne amuzas! 

REJM ion volas, sed ĝi ne scias, kion. Gi aŭdis, ke la etoso en iamaj OkSEJT-oj estis 
gaja, kaj volas, ke tio ripetiĝu. Sed ĝi ne scias, kion fari por tio, kaj ĵetas sin el unu ekstremo 
al la alia. 

Jen aperis ideo okazigi tendan OkSEJT-on, jen oni decidas favore al pli luksa, kvankam 
multekosta bazejo. Jen oni suferas pro manko de seriozeco, jen oni rezignas seriozan temon, 
ĉar tio forpuŝos multajn partoprenontojn. Kaj jen estas proponita retro-SEJT, ĉar oni plen- 
das, ke mankas tradiciaj programeroj kaj pro tio la tendaro iĝis alia. 

Mi ne povas ne tuŝi la temon pri la ĉi-jara OkSEJT, ne nur pro personaj kaŭzoj, sed 
ankaŭ pro tio, ke ĝi bone montras la nunan staton 
dc REJM. 

Kiam oni donis al ni la rajton okazigi la ten- 
daron, la entuziasmo de niaj klubanoj estis granda, 
jam en la trajno al Uljanovsk ni provis formuli la 
koncepton kaj principojn de la estonta tendaro. 

Post la reveno kelkaj tagoj estis dediĉitaj al vagado 
tra ĉirkaŭaĵoj de Uljanovsk kaj serĉo de taŭga 
bazejo. Sed poste komenciĝis malagrablaĵoj. 

La 1-an de oktobro 2000 en Niĵnij Novgorod 
ni prezentis la koncepton kaj la elektitan bazejon al 
REJM-komitato kaj ricevis principan konsenton 
kaj aprobon. Sed kiam ni komencis reklami la 
aranĝon kaj pretigi oficialan kontrakton, eviden- 
tiĝis, ke la komitato ankoraŭ ne voĉdonis oficiale 
kaj tiuj decidoj ne estis validaj. Nur fine de la ok- 
tobro ni ricevis tiun oficialan decidon. Cu ni povis 
esti certaj ke la decido estas definitiva? Tiutempe 
neniu dubis... 

Poste komenciĝis bremsaĵoj pri la financa di- 
rektoro de la tendaro. Estis proponita Garik, sed la komitatanoj ne konsentis. “Li tro pre- 
mas”, diris ili. Rezultiĝis stranga situacio. REJM-komitato nek permesis al ni elekti respon- 
deculon pri la financoj, nek proponis iun mem. En tiu stato la situacio restis eĉ ĝis REK- 
EoLA en marto, kiam finfine estis elektita la financa direktoro. 

Preskaŭ samtempe aperis hezitoj pri la loko. Mi ne rakontu ĉiujn peripetiojn, nur diru, 
ke konstante aperadis iuj strangaj “oni”. Kelkaj homoj venadis kaj raportis, ke jen oni diras, 
ke ekzistas pli luksa bazejo apud Dimitrovgrad (kaj poste evidentiĝis, ke tie la bazejestroj 
permesas nek loĝi surplanke nek starigi tendojn). Jen oni diras, ke ekzistas alia bazejo, sur- 
borde de Volga (sed ĝi riskis tute ne malfermiĝi ĉi-somere). 

Kaj poste, kiel logika kompletigo, aperis duboj ankaŭ pri la temo. “Esperanto-historio” 
ŝajnis tro serioza por la ĉefa tendaro de la jaro. 

Mi tiel detale priskribas la situacion, por montri kc REJM ne havas iun klaran agadma- 
nieron kaj troviĝas en stato de konstanta necertemo. Sanĝiĝas prezidantoj, ŝanĝiĝas komitato 

Iu junulo decidis edziĝi. Li rakontis 
tion al sia panjo: 

- Panjo, mi decidis fari surprizon 
por vi. Mi venigos en nian hejmon 
samtempe tri knabinojn, kaj vi provu 
konjekti, kiu el ili estas mia fianĉino. 

Sekvavespere li efektive venas kun 
tri knabinoj: blondulino, brunulino 
kaj rufulino. La vespero pasis bonege, 
ĉiuj restis kontentaj. Kiam la gastinoj 
foriris, lajunulo demandas lapanjon: 

- Panjo, do kiel vi pensas, kiu estas 
mia fianĉino? 

- Sendube, la rufulino!! - diras la 
panjo. 

- Patrinjeto! - la filo ekridetis, - 
sed kiel vi povis tuj trafe konjekti? 

- Mi de la komenco ne ŝatis ŝin... 

(espemnto-anekdot) 




- sed la spirito restas la sama. Po-aparte simpatiaj homoj, kiam ili amasiĝas al REJM- 
komitato - okazas io nekomprenebla... 

* * * 

Reĝon kreas ties eskorto. 

Kio do pri la titola demando? 

Mi donus jenan respondon. Mankas juna gvidoro (kun nepra kema teamo apud si), kiu 
kapablus doni fortan puŝon al la movado. Ne kopiante tion, kio estis, sed proponante iun no- 
van koncepton de la evoluo. Dum tia gvidoro ne aperos, REJM kiel organizo plu restos en la 
sama stato. 

Ambaŭ tiuj kondiĉoj estas nepraj - kaj la gvidoro, kaj la teamo. Kial gvidoro? Car devas 
esti homo, kiu flamigos la aliajn, kiu kolektos apud si teamon kaj kunordigos ĝin. Kial 
teamo? Car nepre bezonatas forte ligita kompanio, kiu akceptos tiun kunordigon ne kiel 
premon, al kiu necesas rezisti, sed kiel amikan kunlaboron. Kiu helpos al sia gvidoro ansta- 
taŭ pridiskuti la problemon. Kiu elspezos komunan energion por la komuna agado. Sed la 
nunaj gvidorganoj estas nur imitaĵo de la sukcesa mekanismo, kvazaŭ bambua radiomasto. 

Kelkaj asertas, ke dekomence necesas havi celon, kaj tiam aperos gvidoroj. Laŭ mi, tio 
ne tute taŭgas. La ĝenerala celo - evoluigi E-movadon - estas memkomprenebla, sed povas 
esti diversaj strategioj de la agado. Kion elekti, al kiu direkto evoluigi - dependas de la 
gvidoro. Unu decidos okazigi konkuradon inter kluboj, kaj la movado por tiu tempo estos 
kolorigita tiel. Alia prenos ideon de intema memperfektiĝo. Tria preferos poreksteran 
agadon, ktp. Sed ne eblas komune decidi pri la maniero, kaj poste komisii al la gvidoro re- 
aligi tion. Gvidoroj ne ŝatas realigi deflankajn ideojn. (Eble ĝuste pro tio ili estas gvidoroj?) 

Kaj restas nur lasta demando. Cu la nuna junularo malbonŝancis, ke ĝi ne havas adek- 
vatan organizon? Nu, ne tiom. Feliĉe, en la lando jam estas aliaj funkciantaj E-organizoj, kaj 
ĉiu deziranto, kiu sentas sin sufiĉe matura por labori, povas realigi siajn kapablojn. 


E-novaĵoj el Nabereĵnije Ĉelni 

La 22-an de majo 7 membroj de la E-klubo “Salamandro” veturis al malgranda, sed 
fama proksima urbo Jelabuga. Por kio? 

Antaŭ nelonge al Oleg Demjaŝev venis la ideo organizi zorgadon pri la situanta en Jela- 
buga tombejo de japanaj militkaptitoj. La ideo estis akceptita, kaj baldaŭ ni rete informis pri 
tiu deziro japanajn gesamideanojn el JEI (Japana E-Instituto) kaj JEJ (Japana E-Junularo) 
por ke ili trovu geparencojn de la entombigitoj kaj ricevu ilian konsenton por nia laboro. Oni 
ekinteresiĝis pri la afero, kaj al ni venis propono fari retpaĝon pri tiu ĉi temo kaj peto pri 
plia infonno. Post tio Oleg Dcmjaŝev kaj Alsu Miftahova veturis al Jelabuga Stata Histori- 
Arkitektura kaj Arta Muzeo-rezervejo. Tie ili eksciis pli detale la historion de militkaptitoj 
en Jelabuga kaj ricevis kopiojn de desegnaĵoj faritaj de japana pentristo en koncentrejo. Cio 
ĉi kune kun kurta raporto pri historio kaj agado de la klubo estis sendita al Japanio. 

Ci-foje ni veturis al Jelabuga por fari fotojn de la loko mem. Gi aspektas bele kaj lirike. 
Estis suna mateno, kantis birdoj. Tie restis nur monumento kun hieroglifoj kaj surskriboj en 
la rusa. Cirkaŭ ĝi kreskas pinoj kaj betuloj, en kies ombro kreskas konvaloj. Cio estas barita 
per ŝtona barilo. Kaj la loko nun havas nomon de sakrala parko "Papilio sur manplato”. 

Apud ĝi situas la tombejo de militkaptitaj gennanoj. Ni faris ankaŭ kelkajn fotojn de tiu 
kaj decidis turni nin al Gennanio kun la sama propono, kiel al Japanio. 

La dua afero: la klubo “Salamandro” partoprenis eksterkonkurse en festivalo de profe- 
siaj lernejoj “Studenta Printempo”. De ni estis prezentitaj E-lingvaj kantoj kaj teatraj minia- 
turoj en la rusa. Spektantoj reagis aplaŭde kaj ride. (E-klubo “Salamandro”) 

Laŭ afabla permeso de la Redaktoro, mi luas unu paĝon de REGo. Mi volas uzi ĝin por 
paroli pri vivo, ĉu pri esperanta vivo, ĉu pri eksteresperanta vivo...Do, bonvenon al la 
paĝo! 

Strutismo 

Mi tre ne ŝatas, kiam oni diras: “Jen, s-ro ABCCDEF lasis 
E-on, ĉar li ne partoprenas jam la duan tendaron.” Aŭ, kiam la 
samaj oni diras: “Jen, s-ro ABCCDEF post du jaroj revenis al 
E-o.” Mi tre ne ŝatas la eldirojn, ĉar plej ofte tion voĉigas 
“ŝaŭmaj” aktivuloj, aktivuloj, kiuj opinias sin aktivaj nur pro 
ofta partopreno en E-aranĝoj. 

Kio estas E-aktiveco? Kio estas E-aktivulo? Mi provu iom 
rezoni pri la demandoj uzante famajn ekzemplojn. 

Dum pli ol 10 jaroj aranĝojn partoprenas A.Ĥrustaljov. Lia 
ĉeesto ĉiam malenuigas aranĝojn, dank’ al lia ĉarma kantado mi 
povas nomi lin la “reĝo de nokto”. Malfacilas nomi homon, kiu 
kapablus krei pli kortuŝan, pli intiman etoson. Sed ĉu tio sufiĉas 
por esti nomata E-aktivulo? Antaŭ kelkaj jaroj li lanĉis E- 
kurson en Dimitrovgrad kaj ĉi-jare eĉ organizas LETon. Jen li 
vere ekaktiviĝis. Ankoraŭ unu ekzemplo: V.Melnikov. Homo, 
kies partoprenon en tendaroj ne ĉiam eblas rimarki, samtempe li 
estas fama bteraturisto, lia interret-klubo “Kreado” estas verŝajne la plej bona pri-E- 
literaturaĵo en Esper-reto. Certe li estas aktivulo. Jen ankoraŭ ekzemplo: A.Bbnov. Iam li el- 
donis bonegan E-infonnilon “Jene” (inda heredanto de “Eksciu, ke...”), aktive partoprenis 
en SEJM-2, famiĝis en TEJO, sed tute neatendite li mallanĉis "Jene” kaj preskaŭ lasis 
landskalan aktivadon. Cu li kabeis? Tute ne. Li ekzorgis pri la ĉeboksara klubo. Hodiaŭ mi 
povas konkludi, ke li estis prava kaj JEACR estas, verŝajne la plej laŭdinda lia kreaĵo. 
Ankoraŭ ekzemplo. En Novosibirsk loĝas esperantisto S.Pokrovskij. Klubon li ne gvidas, 
tendarojn ne partoprenas kaj eĉ vizaĝe li preskaŭ ne estas konata. Cu ne tio estas ekzemplo 
de perdita esperantisto? Tute male: li tradukas, verkas vortarojn, 
kontribuas al LOdE kaj finfine li estas ano de la Akademio de Es- 
peranto. Certe li estas aktivulo. 

Do, kio estas aktiveco? Verŝajne tio estas aktiva laboro por E- 
rnovado. Kio estas E-movado? Verŝajne tio estas socia unuiĝo de 
esperantistoj. Kio estas esperantisto? Esperantisto estas ajna per- 
sono uzanta E-on. 

Gis lasta frazo ĉio estis klara, sed post ĝi ĉio nebuliĝis. 

Dum lastaj jaroj (laŭ mi ekde 1992) pli kaj pli grandan parton 
de OkSEJToj prizorgas homoj, kiuj apenaŭ parolas Esperante. Ib 
estas aktivuloj, sed ne estas esperantistoj. 

Esperantisto, aktivulo, spertulo... Laŭ mi ĉiuj ĉi vortoj estas 
nur ŝildoj, kiujn ni pendigas sur ĉies bruston aŭ kolon, por plu ne 
pensi. Tio estas facila rimedo por eviti niajn problemojn. 

Mi tre ne ŝatas homojn, kiuj ĉiam scias kiun ŝildon uzi... Ili por mi similas stmton, kiu 
kaŝas la kapon en sablon anstataŭ pripensi danĝeron. Ankaŭ mi estas strutisto-ŝildisto. 
Ankaŭ mi ne plaĉas al mi. Verŝajne ankaŭ mi estas ŝaŭma esperantisto. 

Respondeca Loĝejluanto 


En Pariza trinkejo si- 
das viro antaŭ grandega 
vinbotelo. Alia gasto 
alparolas lin: 

- Cu vi ne scias ke 
ĉiujare 50.000 francoj 
mortas pro alkoholo? 

Spite al tio la viro 
prenas grandegan glu- 
ton kaj diras: 

- Mi estas svedo. 
(esperanto-anekdot) 

Ekde la 29-a de aprilo ĝis la 2-a de majo en la urbo Vladimir pasis Esperanta renkon- 
tiĝo. Partoprenantoj venis el Moskvo, Ivanovo, Vladimir, Ĉeboksari kaj aliaj urboj. Organ- 
izis tiun renkontiĝon la teamo IGRA (Iniciata Grupo de Rusiaj Aktivuloj). Sube vi trovos la 
impresojn pri ĝi. 

* * * 


Vidpunkto de la organizanto. 

Cirkaŭ la 20-a de marto. Mi sidas hejme ĉe Dima Oŝĉepkov kaj ni plendas unu al la alia, 
ke ĉirkaŭ la 1-a de majo estos kelkaj liberaj tagoj, kaj estas deziro ien veturi. Sed Volgograd, 
kie devus okazi VER (kiu, ŝajne, ne okazis), kaj des pli Krimeo kun “Aroma Jalto” estas 
sufiĉe for - duonon de la festoj okupus nur la vojo. 

Cu estos io pli proksima? Ne. Eble ni mem faru por ni ion ekster Moskvo? Kial ne? 

Post ioma pririgardo de eblaj lokoj (inter kiuj estis ankaŭ Apudmoskvo, Jaroslavl, 
Ivanova reg.), estis elektita bela antikva (kaj proksima al Moskvo) urbo Vladimir. Paralele 
estis pripensataj koncepto kaj programo de la renkontiĝo - ni volis fari ne simplan ripozon, 
sed ion interesan kaj utilan. 

Cio tiel rapide 
ekmoviĝis, ke post semajno 
oni jam telefonis al mi el 
Ceboksari kaj demandis, ĉu 
ĉiuj rajtas partopreni la 
renkontiĝon, ĉu ne estas ĝi, 
hazarde, fennita: oni ne 
povis kredi, ke pasis nur 
semajno post la apero de la 
unua penso. Fine de marto 
aperis la unua informilo... 

La temo, kiun ni elektis 
por la renkontiĝo, estis 
“Antikvaj civilizoj: Orien- 
to”. Ni volis ekscii pli ne nur teorie, sed ankaŭ praktike pri kelkaj orientaj landoj: Japanio, 
Cinio, Nepalo... 

La 28-an de aprilo en la Bazejon de Junaj Turistoj venis deko da esperantistoj: la or- 
ganizantoj de la renkontiĝo kaj REJM-aktivuloj (kiuj devis paroli pri OkSEJT). 

Kiam sekvatage komencis venadi la unuaj partoprenantoj, la domo jam estis dekorita 
kaj aranĝita orient-stile. Sur muroj oni vidis diversajn skribaĵojn: hieroglifojn kaj Esperante 
skribitajn eldirojn de saĝuloj; pendis ordinaraj kaj tubaj sonoriloj. 

Estis sufiĉe facile teni la tagordon: ĉio estis bone preparita antaŭe de la organiza teamo, 
kiu konsistis el Dima Oŝĉepkov kaj mi - ambaŭ el Moskvo, kaj programa grupo: Saŝa kaj 
Olja Fedotova-j, Olesja Oŝĉepkova (la fratino de Dima) - ĉiuj el Ceboksari, Sonjo Sejnina - 
Ivanovo. 

Persone al mi la renkontiĝo tre plaĉis. Aparte plaĉis prepari ĝin. Kaj poste atenti, ke ĉio 
pasu dum la aranĝo bone. Cu vere ĉio pasis bone? Demandu la partoprenintojn (da kiuj estis 
pli ol 60), kaj ili rakontos al vi. 

Krom la fotoj ĉi tie, vi povas vidi pli ol 130 fotojn de 7 fotistoj pri la aranĝo en Interreto 






laŭ la adreso <www.esperanto.nm.ru>. 

Baldaŭ en la reto estos ankaŭ la hejmpaĝo de IGRA, kaj tie - la paĝoj pri la renkontiĝo 
kun la fotoj, la informoj pri ĝi, adresoj de la partoprenintoj kun la divido laŭ grupoj... 

Amike via, Oĉjo Dadaev 

* * * 

P.S. Re al antikvaj civilizoj. 

Certe, antaŭe mi aŭdis pri ĝi, ion legis. Kaj nun ni renkontiĝis kun ĝi preskaŭ “persone”. 
Kaj mi estis ne sola kaj ĉiujn ĝi fascinis. 

Tiu fora kaj tial iom mistera Oriento vere impresis. Cu per siaj beleco kaj modereco, ĉu 
per neordinareco de la tradicioj kaj la kulturo? Mi tiom alkutimiĝis al ĝi, ke malfacile estis 
revenanta al “neorienta vivo”. 

Cu vi hazarde ne volis kapoklini, kunmetinte la manojn responde al ies saluto? Cu vi 
jam trinkas verdan teon, kvankam antaŭe tute malŝatis ĝin, kaj mankas al vi bastonetoj, kiam 
vi manĝas rizon? - ankaŭ al mi. 

Antaŭ kelkaj tagoj mi, 
forlasante nian vladimiran 
Japan-Cinion, deziris paki en la 
dorsosakon ne nur la aĵojn, sed 
ankaŭ miajn pensojn, sentojn; 
mi volis forgesi nenion el la 
maro de miaj impresoj, ĉar ĉiu 
el ili meritas “la plej valoran 
oceanan perlon”. (Estas in- 
terese, de kie mi prenis tiun 
aĵurecan frazon?) 

Rcmemorante ĉion ekde la 
komenca tago mi penas kunmeti 
el helaj kvadratetoj de miaj 
emocioj kompletan bildon - tuj ne rezultiĝas: se vi almenaŭ foje mozaikumis, vi scias, ke 
dekomence simple estas bunto antaŭ la okuloj, kaj vi ne scias, de kio komenci. Cio tiel ori- 
entece (aŭ rusece) koloras kaj plenplenas de lumo, varmo kaj ĝojo, ke vi ne volas ion apar- 
tigi, sed simple kolekti tiun aron kaj admiri ĝin kaj donaci al tiuj, kiuj ne sukcesis veni. Vidu 
tio similas al loterio, kie ĉiu bileto estos gajna. Elektu ajnan! 

Antaŭe mi neniam imagis, ke scipovas pentri. Evidentiĝis, ke tio estas bonega! Mi ne 
verkas versojn, sed mi scipovas hajkojn... 

Olesja Oŝĉepkova (elrusigis O.Dadaev) 

* * * 

Mi estas jam longjara e-istino, iam mi partoprenis en kelkaj E-renkontiĝoj, sed tiel 
okazis, ke dum longa tempo mi ne havis tiun eblon. Kaj jen okazis preskaŭ nekredebla 
miraklo - E-renkontiĝo en Vladimir. Certe mi ne preterlasis tiun raran (por mi) eblecon kaj 
volas iomete rakonti pri miaj impresoj. 

La renkontiĝo postlasis en mia memoro neforgeseblajn impresojn, precipe pro temaj 
programeroj. Mi lemis ludi goon, provis (verdire ne tre sukcese) fari kaj pentri drakojn, fari 
origamiaĵojn, ellernis (post pena trejnado) uzi ĉinajn bastonetojn por manĝi rizon dum ĉina 
vespennanĝo, partoprenis kun plezuro en tea ceremonio, eksciis multon interesan pri kulturo 
de antikvaj civilizacioj. Kaj ĉio ĉi fakte dum tri tagoj. Tre memorindaj estis (krom la mencii- 
taj programeroj) marŝado al Ora Pordego kaj flugigo de kajtoj tie, rakonto pri Japanio, tre 
interesa “Konkurso de altranguloj”. 

Mi ne mencias multajn aliajn programerojn, ĉar pro tio, ke mi loĝis ne en la turistejo 

kun ĉiuj, sed en la studenta komunloĝejo (kie min gastigis mia iama lernantino, ankaŭ par- 
topreninta la renkontiĝon), mi ne povis partopreni en noktaj programeroj, bedaŭrinde. 

Ankaŭ estas menciinde, ke kvankam dum la E-renkontiĝo ne okazis primovadaj pro- 
grameroj, ĉeestantaj en ĝi vladimiranoj (bedaŭrinde nemultnombraj) havis seriozan konver- 
sacion pri renaskiĝo de E-movado en nia regiono. 

Kaj fine mi volas tre danki ĉiujn organizantojn de la renkontiĝo pro ĝia okazigo en nia 
antikva urbo. Mi tre esperas, ke eventuala estonta E-renkontiĝo (iam eble organizota en 
Vladimir aŭ en la regiono - ĝi havas multajn belajn vidindajn lokojn) estos preparata fare de 
esperantistoj de nia regiono. 

Ljubovj Isajeva (Muromcevo, Vladimira reg.) 

* * * 

Tiu ĉi renkontiĝo signifis por mi tre multe. Unue, ĝi okazis en mia urbo - Vladimir, kio 
estis grava kaj oportuna por lokaj esperantistoj. Bedaŭrinde ne ĉiuj ili povis partopreni (pro 
diversaj kialoj). Due, kio 
perantistoj, antaŭe mi ne 
havis tian eblon. 

Miaj unuaj impresoj 
estas la plej bonaj, mi 
unuafoje povis multe pa- 
roli en Esperanto, kona- 
tiĝi kun la kulturoj de 
aliaj popoloj, parolante 
en Esperanto kaj aŭskul- 
tante la paroladon de es- 
perantistoj (ĝis tiu mom- 
ento mia Esperanta pra- 
ktiko entenis nur inter- 
nacian korespondadon kaj legadon de E-libroj kaj periodaĵoj). A1 mi tre plaĉis partopreni en 
diversaj aranĝoj kaj konkursoj. Eble mi kiel partoprenanto ne estis tre aktiva. Komence mi 
iom timis, sed poste alkutimiĝis al homoj, de kiuj fontis la varmo de familio, amo, bonko- 
reco. 

Finfine, mi mem povis aprezi sencon kaj gravecon de nia intemacia lingvo por konser- 
vado kaj plua progreso de kulturoj en tuta mondo, por la paco ĝenerale. Mi nun sentas min 
pli preta por serioza aktiva agado en rusia E-movado kaj, certe, unuavice en la movado en 
Vladimira regiono kun la celo de ĝia renaskiĝo. 

Irina Moniĉeva (Muromcevo, Vladimira reg.) 



Kelkaj vojaĝas al Oriento reale 

“Esperantotur” - Turisma Servo de “Monda Turismo” el Bydgoszcz (Pollando) sendas 
grupojn al pli ol 130 landoj de la mondo. Dum 20-31-a de majo 2001 ĝi sukcesis sendi 
ankaŭ la unuan polan-latvan esperantistan gmpon al Irano, danke al kunlaboro kun iranaj 
esperantistoj. Dum dek tagoj la 7-persona grupo, akompanata de 4 irananoj, rondvojaĝis per 
buseto pli ol 2500 kilometrojn, vizitante la plej gravajn vidindaĵojn de Irano. Oni vizitis kun 
Esperanto-ĉiĉerono la plej grandajn moskeojn, havante eĉ eblecon ĉeesti islamajn religiajn 
ceremoniojn. Irano apartenas jam al la landoj, kie funkcias Esperanto-turismo. La gmpo 
havis plenan prizorgon de iranaj esperantistoj ekde la komenco ĝis la fino de la restado. 

Andrzej Grz{’bowski (ret-info) 

Ĉi-foje ne estis la nura festivalo 

/t^0t404 0/i^TO — 200 ? en / alt ° d r k ?f j fest0J p A ^ dis 

' '^ ^ ankorau du - Internacia Folklora 

Festivalo” (kiun oni organizis sub- 
tene de ukrainia prezidento L.Kuĉma) kaj “Festivalo de Vinoj kaj Jazo” (kie oni povis 
aŭskulti verajn majstrojn de la muzika arto). Certe ambaŭ tiuj festivaloj estis veraj novuloj 
kompare kun la 12-a jam “Aroma Jalto” (AJ), sed ili neimageble vigligis la jaltan vivon - 
plenigis jaltajn stratojn per multegaj homoj kaj aŭtoj. Aldonu al tio kvazaŭ “menditan” su- 
nan veteron (pro kio vestaĵoj, precipe virinaj, aspektis plejparte plaĝsomere). Do, nun vi 
bone imagas la urbon, en kiu 
pasis la Esperanta aranĝo. 

AJ estis organizita en hejm- 
eca ripozejo “NIVA”, kie oni lo- 
ĝis en sufiĉe komfortaj kondiĉoj. 

Malgraŭ tio, ke “NIVA” estas en 
la urba centro, ĝi situas flanke de 
la centra strato. Kvar ĉefaj unue- 
taĝaj konstruaĵoj de la ripozejo 
limigas plenan de subtropikaj 
kreskaĵoj korton, kie okazis pli- 
multo de tagaj enbazejaj pro- 
grameroj. 

Mem la programo ne portis 
multe da novaĵoj kompare kun la antaŭa AJ. Estis diversgradaj E-kursoj: elementa 
(N.Daniljuk, Luck), paroliga (D.Cibulevskij, Ĥarkovo) kaj perfektiga (T.Auderskaja, 
Odeso). Oni organizis ILEI-ekzamensesion, A- kaj B- seminariojn kaj ekzamenojn pri Ĉe- 
metodo (E.Bondar, Elk, Pollando). 

Okazis kelkaj tradiciaj ekskursoj, inter kiuj tamen mi menciu aparte pri dutaga turista 
marŝo al Granda Kanjono. Tiu, kiu estis, ricevis fortajn pozitivajn impresojn de ekstrema 
kolektiva “montarumado” (gvidis la turistan gmpon jaltano Vjaĉeslav Katin). 

Inter plej rimarkindaj vesperaj programeroj nomu ni koncertan projekton de Sergeo 
Bozin (Krasnojarsk) “Verda Nebulo”, KGS-on (en kiu ludis Jalta, Odesa kaj Kieva teamoj 
gvide de Pavel Moĵajev, Nataŝa Dobrjanskaja kaj Oleg Pokotilo), intelektajn ludojn de Tat- 
jana Auderskaja kaj orgenan koncerton en Livadia orgena halo. 

Dezirantoj havis eblon sperti funkciadon de interreta esperanta “chat” (retbabilejo), de- 
monstrita de Jefim Zajdman; spekti videofilmon kaj aŭskulti detalan rakonton pri Lingva 
Festivalo en Berdjansko, kiu okazis 17-18.03.2001 (rakontis Konstantin Dcmjanenko); ĉee- 
sti en prezentiĝo de novaj ukrainiaj Esperantaj periodaĵoj kaj libroj (rakontis: Sergeo Smat- 
kov, Gorlovka - “Esperanto”, "Babila Turo”, mslingvaj japanaj krucenigmoj kun lecionoj 
de Esperanto; Konstantin Demjanenko - interkluba bulteno “Interalie”; Dmitrij Cibulevskij 
- kultura revuo "Revueto”; konata ukrainia eldonisto, mastro de privata esperanta eldonejo 
“Bona koro” Vasilj Stanoviĉ - pri fmpreparo de granda Esperanto-ukraina vortaro). Ĉu vi 
ŝatus ion aboni? Se jes, kontaktu min, mi helpos (aznauka@azov.zp.ua). 

Entute en AJ oficiale registriĝis ĉirkaŭ 60 homoj el Ukrainio, Rusio, Pollando, Britio 
kaj Francio.Dum AJ okazis oficialaj UkrEA-estrarkunsido, sub gvido de UkrEA-prezidanto 
Volodimir Hordijenko, kaj kunsido de ULEI (Ukrainia Ligo de Esperantaj Instmistoj) sub 
gvido de Nina Daniljuk. 

Inter iomaj acidaĵoj eblas nomi tre modestan vesperan programblokon. Koncertoj kaj 
kelkaj konkursoj nur parte kovris la vesperan tempon. Preskaŭ ne okazis Esperantaj ludoj. 

Kial? Estas malfacile diri. Eble pro tio, ke nur nemultaj gepartoprenintoj de AJ estas Ok- 
SEJT-aj kutimuloj. Tamen, kiel vi komprenas, preskaŭ ĉiuj faris vesperajn promenadojn en 
koncertanta Jalto kaj, ŝajnas, vespere, malgraŭ ĉio, neniu enuis. 

Resume, AJ nun ne estas la same granda kiel iuj popularaj rusiaj (OkSEJT kaj EoLA) 
kaj eŭropaj Esperantaj aranĝoj, sed ĝi estas eventoplena renkontiĝo en paradiza anguleto de 
neforgesebla Krimea Sudo, kie oni ĉiam gastigeme akceptos gesamideanojn el diversaj ur- 
boj, regionoj kaj landoj. Ci tie oni tradicie parolas en Esperanto (kaj speciale zorgas pri tio): 
eksterlandanoj ne sentos sin fremdaj, kaj komencantoj havos eblon praktiki la lingvon. 
“Aroma Jalto”! Gis la revido! 

K. Demjanenko (Berdjansk) 

* * * 

Denove printempo kaj denove lazuraj bordoj de sunplena Jalto renkontis nin la 29-an de 
aprilo. Nia Odesa klubo “Verdaĵo” 12-persone veturis al la renkontiĝo “Aroma Jalto”. Per- 
fekta vetero, belega naturo, tute malsimila al nia Odesa naturpejzaĝo. Mirindaj kaj nebulaj 
montoj ĉirkaŭ la urbo kaj neimageble blua maro kreis la etoson de romantiko kaj amikeco. 

La ripozejo, kie ni loĝis, ne surprizis nin per ŝikaj ĉambroj, sed tio ne gravis, ĉar ni ne 
havis tempon por resti tie. Ni bezonis la ĉambrojn nur por manĝi kaj dormi. La intensa pro- 
gramo de printempa renkontiĝo ne lasis tempon por ripozo. La verda kaj alloga korto ĝuste 
taŭgis por amikemaj lecionoj ĉiumatene. Estis tri grupoj de lemantoj: komencantoj, kune 
deklamintaj versaĵojn, la grupo de progresantoj - la plej interesa kompanio, kaj kelkaj ho- 
moj, kiuj jam perfekte scipovas la lingvon, sed volas plu perfektigi ĝin aŭ ekscii ion novan 
pri la lingvo. Post tagmanĝo ĉiutage 
okazis ekskursoj: tra la urbo, al montoj, 
al Livadia Palaco, al Nikita Botanika 
Gardeno, al Kabo Martjan k.t.p. 

La plej grandan impreson faris 
marŝo al montoj, sur Aj-Petri kaj en 
Granda Kanjono. Tio estis dutaga irado 
kun dorsosakoj, tre laciga, sed malgraŭ 
tio, mirinda. La unuan tagon ni iris al 
Kanjono kaj tie ni starigis tendojn kaj 
noktumis. Tiuvespere ni tre multe pa- 
rolis, anekdotis, ludis “Mafion”, 
tetrinkis, bakis terpomon k.t.p. Krom tio ĉi-tage nin atendis intelektaj kaj sportaj ludoj kaj 
konkursoj. Ciu havis eblecon prezenti kaj provi sin mem. 

Kiel kutime estis organizataj gajaj ludoj - KGS kaj "Brejn-ringo”. Funkciis butiko, kie 
oni povis aĉeti librojn en Esperanto pri la movado kaj gravaj E-personoj. Tiuj, kiuj volis 
ekzameniĝi kaj ricevi rajton instmi Esperanton, havis tiun eblon dum “Aroma Jalto”. Pre- 
paradon al ekzamenoj de kategorioj A kaj B organizis Eva Bondar - pola instmistino de Es- 
peranto. Estas menciinde, ke la lingva ordo estis strikta kaj oni rekomendis paroli kun ek- 
sterlandanoj. Ci-foje partoprenis du britoj kaj Cefdelegito de UEA el Francio. Funkciis 
“Verda Brigado” sub gvido de Kostja Demjanenko, kiu serĉis krokodilojn. 

Post spektado de la videofilmo pri Lingva Festivalo en Berdjansko, kiu havis grandan 
sukceson, ni ĉiuj ekflamis pri la ideo organizi similan festivalon. Tio estas realigebla, ĉar 
Odeso estas multnacia urbo kaj nia klubo estas sufiĉe forta por aktiva agado. Krom tio, 
certe, lingva festivalo pligrandigos intereson al Esperanto mem kaj al la lingvaj problemoj. 
Tiu renkontiĝo en Jalto unuigis nin kaj inspiris al bonaj kaj utilaj agadoj. Ni esperas ke en 
sekva printempa “Aroma Jalto” ni povos rakonti pri nia Odesa festivalo. 

Olga Gribovan (Odeso) 

Amikoj renkontiĝas en Novosibirsko 

Novosibirskaj esperantistoj invitas ĉiujn 
al RA-1 ( Renkontiĝo de Amikoj), kiu okazos 
de la 30-a de junio ĝis la 6-a de julio. 

Loko: en la ŝipo ĉe bordo de Obskoje maro (40 min de metroo per buso) apud Novosi- 
birsk. Prezoj: 520 rubloj por junuloj ĝis 25 jaroj, 560 rubloj por ceteraj. La prezoj 
inkluzivas: loĝadon en 4-litaj kajutoj (NB: Kunportu proprajn littolaĵojn!) kaj manĝadon (2- 
foje tage plus vespera teumado). Lerna programo: kursoj por komencantoj, por progresan- 
toj, komuna kantado por lemi E-kantojn. 

Distra programo: naĝado, boatado (per motora kutro), pafado (per pneŭmatikaj fusi- 
loj), tabloteniso, katamarano, surfado. En la ŝipo estas ĉambro kun televidilo kaj videomag- 
netofono. Estas ankaŭ mizikaparataro. Ciuvespere, certe, okazos lignofajro. Apude estas 
bazejo, kie oni havas diskotekojn, dezirantoj povas danci, sed devas pagi. Estas planata 
ankaŭ la ekskurso tra Novosibirsk por aliurbanoj (kontraŭ aparta pago). 

Ne estas multe da lokoj. Aliĝu laŭeble pli frue, per la retadreso <JK@CENTER-F 1 ,ru>. 
Eblas kontakti kun la organizantoj ankaŭ per la telefonnumero (3832) 468494. 

Katerina Arbekova. 


Vojo al Hindio! 

Jam komenciĝis la somero. Cu vi jam scias, kion vi faros en julio?.. Fiksu en via notli- 
bro per grandaj literoj: IGIfA (Iniciata Gmpo de Rusiaj Aktivuloj) organizas ekspedicion al 
Hindio. Por tio vi ne bezonas vizojn - nia Hindio situas tre proksime, ĉe Ceboksari! 

Ni startos ei Ĉeboksari la 21-an kaj revenos tien la 29-an de julio. La organizantoj 
atendos la partoprenantojn en la atendejo de la fervoja stacidomo de Ceboksari la 21-an 
matene, inter la 8.30 kaj la 11.00. Estos tri gmpoj. La unua startos jam matene, ĝis la 11.00; 
ĝi konsistos el ĉirkaŭ 10 homoj, kiuj dekomence studos kaj poste flugos per paraplanoj (di- 
rekteblaj paraŝutoj), tio kostos 150 rub. La dua gmpo startos tage, ĝis la 14.00. La unuan 
tagon oni lemos kaj trejniĝos, la duan kaj la trian tagojn rajdos ĉevale, tio kostos 550 mb. La 
tria gmpo startos vespere, ĝis la 18.00. Gi marŝos, tio kostos neniom. 

Dum la vojo la gmpoj praktikos jogon, filozofion, batalartojn ktp. La 23-an de julio ves- 
pere ĉiuj tri gmpoj kunvenos en nia tenda Hindio ĉe lagoj kaj komenciĝos la baza periodo. 
La kotizo porĝi, kiu inkluzivus la manĝon kaj partoprenon, estas 400 rubloj. 

Dum la tendaro vi lernos kulturon kaj tradiciojn de Hindio, manĝos nacian hindan lign- 
ofajran manĝon, rolludos pri hinda mitologio; vi vestiĝos, dancos, ritos kiel veraj hindoj, 
festos hindan Novjaron (jes, ĝi okazas somere!), studos fari silicajn laborilojn, ornamaĵojn 
kaj potojn el argilo, branĉkabanojn, trabajn flosilojn, pentros farbe kaj krajone, skulptos... 

Por esti pretaj al ĉio, bonvolu kunporti: manĝilojn (kmĉo, kulero, telero, tranĉilo), hin- 
dajn vestaĵojn, ornamaĵojn kaj muzikilojn, naĝ- kaj sport-kostumon, ion varman (kiu scias la 
veteron?), kromŝuojn, kontraŭkulajn rimedojn, lanternon, dormosakon, tendon (se vi pref- 
eras la propran), kaj ĉion, kion vi opinias inda kunhavi... 

A1 la tendaro jam aliĝis niaj geamikoj el Ceboksari, Dimitrovgrad, Gorlovka (Ukrainio), 
Ivanovo, Lipeck, Moskvo, Sankt-Peterburgo, Uljanovsk. Ankaŭ vi pensu! Indas! Kaj hin- 
das! 

Kontaktu la ĉeforganizantojn: Dima Oŝĉepkov - (095) 1973162 (h), (902) 6966596 
(portebla, funkcias ankaŭ en Ĉeboksari), <dmir@online.ru>; Oĉjo Dadaev - (902) 
6775935 (portebla, funkcias ankaŭ en Ĉeboksari), <esperanto@online.ru>; Saŝa Fedotova 
(kontaktu ŝin en Ĉeboksari) - (8352) 562029 (h), 621064 (o), <sasxa@usa.net>. 

Do - “VOJO AL HINDIO”, kiu daŭrigas gloran tradicion de “Fratoj-Slavoj” kaj “El- 
lada”, atendas vin!!! Ni esperas, ke ĉiuj tie sukcesos trovi sian Vojon al sia Hindio... 

- 13 - 







rSEJT-33! 


La sukcesa OrSEJT-32, okazinta apud 


Tomsk somere 2000, konfirmis ke E-movado en la azia parto de Rusio be- 
zonas sian grandan E-renkontiĝon. Tial ni tre ĝojas anonci, ke ankaŭ ĉi-jare 
OrSEJT okazos, en la periodo 01-10 de aŭgusto, 2001 apud Tjumenj. 


La ĉeftemo: Dialogo inter civilizacioj. 

PROGRAMO. La temo de OrSEJT-33 estis lanĉita ankoraŭ en OrSEJT-32 kaj, certe, 
ne hazarde. Kio povas esti pli konvena al la baza ideo de Esperanto ol kontaktoj inter 
popoloj - kulturoj - civilizacioj? Rememoru ni ankaŭ la ŝercan miton, ie-tie vagantan inter 
esperantistoj, laŭ kiu la komuna lingvo, kiun parolis homoj antaŭ la babela intenniksiĝo de 
lingvoj, estis ĝuste Esperanto. Multaj jaroj pasis post tiu tempo. Generacioj ŝanĝis unuj la 
aliajn. Sed plejmulto el la pasintaj epokoj, ve, senspure pereis, superŝutita de temposablo. 
Kaj plimulto el la resto por ni ekzistas nur kiel historiaĵoj, kovritaj de nebulo. Tial, prenante 
la temon “Dialogo inter civilizacioj” ni, la organizantoj de OrSEJT-33, starigis antaŭ ni la 
celon veki intereson al la kultura heredaĵo de homaro. 

OrSEJT-33 donos al vi la unikan ŝancon dum dek tagoj de la tendaro travivi preskaŭ la 
tutan historion de la homaro de ties sovaĝaj tagoj tra la antikvaj civilizacioj de Egiptio, Gre- 
kio kaj Romo ĝis la ĵus naskiĝinta tria jarmilo. Intertempe vi konatiĝos ankaŭ kun riĉaj ori- 
enta kaj indiana kulturoj, partoprenos rekonstruadon de mita Atlantido, spertos enigman ek- 
sterteran vivon kaj fine havos la eblon provi viajn fortojn en kreado de eventuala civilizacio 
de futuro. 

Do, se vi interesiĝas pri historio, 
kulturo, antropologio aŭ por vi ne 
sufiĉas posedi nur Esperanton kaj vi 
revas parkerigi kelkajn vortojn indiane 
por vojaĝi Ameriken, aŭ vi denaske ĝis 
nun uzas hieroglifojn anstataŭ cirila aŭ 
latina alfabetoj, aŭ vi simple estas gaja, 
simpatia, plena de energio kaj deziro kiel 
eble plej aktive ripozi - sciu, ke ĉi- 
aŭguste ĉiuj vojoj kondukas vin al 
Tjumenj - al OrSEJT-33! 

La tradiciaj tendaraj programeroj (kiel Neptunfesto, Tago de naskiĝintoj, KGS, “Kuru- 
Kuru” kaj aliaj vaste konataj amuzaĵoj) ne bezonas iun ajn reklamon. Krom ili vin atendas 
diversspecaj konkursoj: lingvaj (interpretista, tradukista, oratora), belartaj (poezia, muzika), 
amuzaj (konkurso de anekdotoj), utilaj (kuirista), senutilaj (vira konkurso de beleco), in- 
telektaj (analogie al kelkaj televide konataj ludoj) kaj multaj ceteraj neklasifikeblaj konkur- 
saĵoj. La prelega parto estos dividita je cikloj laŭ temoj. Inter ili aparte menciindaj estas la 
cikloj “Mondaj artoj” kaj “Mondaj religioj”. La vorto “dialogo” en la temo de la OrSEJT fa- 
ris neevitebla ĉeeston en la programo de diversaj diskutrondoj inkluzive tiujn pri Esperanto, 
E-movado kaj E-organizoj. 

La tendara kursa parto, samkiel la prelega, konsistos el kelkaj cikloj: diversnivelaj E- 
kursoj, artaj, sanigaj, praktikaj (aplikaj) kursoj kaj atendas siajn majstrojn (t.e. - vin) por fari 
la tendaran vivon pli kompleta, varia kaj interesa. Do, venu kaj ne forgesu kunpreni iom da 
esperantaĵoj (libroj, periodaĵoj, insignoj, kasedoj k.s.) por butiko, aŭkcio kaj loterio. 

LOKO. OrSEJT okazos en la eksa pionira tendarejo “Cajka-2”. Gi situas 30 kilo- 
metrojn suden de Tjumenj, apud vilaĝo Cerviŝevo, borde de la pura rivero Piŝma. Parto- 
prenantoj havos eblon loĝi sur litoj en ĉambroj, surplanke en ĉambroj, aŭ en propraj tendoj. 

La dometoj estas lignaj, kaj ĉiu ĉambro estas destinita por 5-6 personoj. Dezirantoj loĝi sur- 
planke ricevos je la dispono similan ĉambron. Principe necesas kunporti la proprajn dormo- 
sakon kaj tapiŝeton, tamen kontraŭ plia sumo (negranda) estos disponigitaj sportmatracoj. 
Tendumantoj devos kunporti la proprajn tendon, donnosakon kaj tapiŝetojn (la menciitaj 
matracoj ne estas uzeblaj en tendoj). La manĝo okazos 4-foje tage. Eblos mendi apartajn 
manĝojn. 

Je nia dispono estos kelkaj ludaj placetoj (por piedpilko, retpilko k.t.p.). Laŭ promesoj 
de la tendarej-estraro, duŝejo kun vanna akvo fŭnkcios konstante. Probable funkcios ankaŭ 
ŝvitbanejo. Estos loko por lignofajro. 

ALIĜKOTIZOJ. Gis la 15-a de julio 2001 - 60 rubloj, poste (surloke) - 80 rub. La 
aliĝkotizo inkluzivas aliĝon, partoprenon en la programo kaj kovron de organizaj elspezoj. 

Kaŭcio por pasiva partoprenado estas 50 rub. La kaŭcio pagendos dum registrado, kaj 
estos repagita fine de la aranĝo, se vi aktive partoprenos kaj/aŭ organizos minimume 5 pro- 
gramerojn de OrSEJT. 

Por aliĝi sendu aliĝilon (ĉu rete, ĉu papere) kaj aliĝkotizon al: Gennadij Fjodoroviĉ BA- 
SOV, 634055, Tomsk-55, a/k 2289 (reiiFia/inŭ <J>e/iopoBHH EACOB, 634055, Tomck-55, a /« 
2289). Atentu! Sen aliĝkotizo via aliĝo ne validos, kaj ne estos traktita. 

RABATOJ: 1) infanoj ĝis 10 jaroj rajtas je la 50%-a rabato de la aliĝkotizo; 2) sam- 
familianoj (pli ol 10-jaraĝaj) rajtas je la 25%-a rabato de la aliĝkotizo. 

LA ORGANIZA KOMITATO 

Mansur MAMKIN Jelena KATAJEVA Gennadij BASOV 
(Tjumenj) (Tomsk-Moskvo) (Tornsk) 

ĉeforganizanto programo ĝenerala kunorgani- 

lokaj kontaktoj <jelena@land.ru> zado, teknikaj aferoj 

<esperanta@mail.ru> (095) 4761472 (ĝis la <gbasov@hcei.tsc.ru> 

(3452) 465315 (ofica, 30-adejunio) (3822) 258966 (of) 
petu konekti vin kun (3822) 773514 (post 
loka numero “103”) la 3-a de julio) 

DETALOJ. Multajn detalojn vi povas trovi en la oficiala ttt-ejo de OrSEJT-33 
<http://OrSEJT.boom.ru>. Krom ĉi-supraj infonnoj tie situas: pli detala priskribo de la pro- 
gramo, ĉiuj prezoj, elektronika aliĝilo, kelkaj fotaĵoj de la onta OrSEJTejo, ligoj al retpaĝoj 
pri Tjumenj. Krome, la paĝo estas konstante ĝisdatigata - do vizitu ĝin ofte por havi la plej 
freŝajn informojn pri OrSEJT-33! 

* * * 

OkSEJT-41 . Post longaj serĉadoj, hezitoj, diskutoj REJM-komitato komence de ju- 
nio decidis okazigi la tendaron meze de aŭgusto (en la antaŭe anoncitaj datoj kun eventuala 
moviĝo je 1-2 tagoj) apud Vladimir aŭ Kostroma. Aktive daŭras la preparado de la pro- 
gramo. Baldaŭ devas aperi la unua Informletero pri OkSEJT-41, per kiu vi ekscios ĉiujn be- 
zonatajn detalojn. La informoj estos vaste anoncataj ankaŭ en la reto. La detalojn eblas ek- 
scii ĉe Nataŝa Grigorjevskaja (poŝte - 153034, Ivanovo, str.Smirnova 87-16; telefone - 
(0932) 426433; rete - <grina@inbox.ru>). 

* * * 

REK-21. Laŭ decido de REU-Estraro vica 21-a Rusia Esperantista Kongreso okazos 
en la urbo Kostroma de la 12-a ĝis la 16-a de decembro 2001. Sed la tuta aranĝo daŭros ple- 
nan semajnon, ĉar ekde la 9-a de decembro en la sama loko okazos antaŭkongreso, por kiu 
estas planataj seminarioj, diversgradaj E-kursoj, ekskursoj tra la urbo, interesa vespera pro- 
gramo kaj multo alia. Por partopreni en REK-21 estos invitataj multaj E-aktivuloj, verkistoj, 
artistoj el nia lando kaj interesaj gastoj el eksterlando, konkretaj traktadoj jam okazas, la no- 

Grigorij AROSEV 
(Moskvo) 
fmancoj, retpaĝo 
<arosev@rambler.ru> 
telefonnumeroj same 
kiel ĉe Katajeva 



mojn vi baldaŭ ekscios. En la programo de la Kongreso estas planata speciala matineo, dum 
kiu estos anoncitaj la plej altaj atingoj de Rusia Esperantujo en 2001, ekz. la Esperantisto de 
la jaro, la Klubo de la jaro, la Libro de la jaro, la Kanto de la jaro k.s. (estas ideo anonci 
ankaŭ la fuŝojn de la jaro). En junio devas esti subskribita la kontrakto kun la ripozejo “Ber- 
jozovaja roŝĉa”, en kiu estas planata okazigi la kongreson. Tuj poste estos preparita la In- 
fonnletero kun la aliĝilo kaj kotizoj. 

* * * 

EoLA-14 . Jam estas decidite far REU-Estraro kaj REJM-komitato ke en 2002 la festi- 
valo EoLA-14 okazos en Ceboksari komence de marto. 

* * * 

Internacia Junulara Seminario. La 14-a Intemacia Junulara Semi- 
nario, IJS okazos 13-19.07.2001 en Szombathely, Hungario. La temo de la ĉi-jara IJS estas 
“Muziko” kiel intemacia lingvo. La organiza teamo, la temo kaj la partoprenantoj garantias 
vere bonan, amuzan, aktive ripozigan etoson dum la plej tradicia kaj plej granda mezeŭropa 
junulara aranĝo. Ankaŭ la ĉi-jara IJS donas al la partoprenantoj surprizojn, ekskurson, iom 
da “tradicia akvumado” kaj dumnoktan dancadon ĝis la “preskaŭ-morto”. 

Haveblas perinterreta aliĝilo al IJS ĉe <http://www.esperanto.hu/hej>. 

Estas organizota karavano al la UK en Zagrebo, kiun eblas partopreni. 

Pliaj infonnoj kaj aliĝo ĉe: Hungara Esperanto-Junularo, Pf.87; HU-1675 Budapest, Hun- 
gario. (ret-info) 

* * * 

Kongreso de junaj sciencistoj. La4-a 

Kongreso de la Junaj Sciencistoj de Azi-Pacifikaj landoj okazos 
09-13.08.2001 en Vladivostok surbaze de la Teknika Universi- 
tato. Okazos entute 20 sekcioj, inter kiuj “Esperantologio kaj in- 
terlingvistiko”. La laborlingvoj de la kongreso estos rusa, Espe- 
ranto kaj angla. Dum la Kongreso oni festos la 110-jariĝon de 
Esperanto-movado en la Fora Oriento. Pliaj infonnoj kaj aliĝo ĉe 
Esperanto-klubo “Pacifiko”, La For-Orienta Stata Teknika Uni- 
versitato, str.Puŝkinskaja 10, RU-690950 Vladivostok; rete <ori- 
ento@mail.m>. (Eventoj) 

* * * 

Renkontiĝo de E-familioj. La 23-a Renkontiĝo de Esperanto-Familoj, 
REF okazos 28.07-07.08.2001 en Savudrija, Kroatio. REF estas aranĝo por familioj kun in- 
fanoj, kiuj aktive aŭ pasive uzas Esperanton, kaj por junaj paroj, kiuj eble edukos siajn in- 
fanojn denaske al Esperanto. En la programo estas multaj amuzaĵoj, interesaĵoj kaj ripoze- 
blo. Oni povas aktive kaj bonetose ferii dum pli ol unu semajno en Esperantio. Pliaj infor- 
moj kaj aliĝo ĉe: Rondo Familia, Nieuwe Binnenweg 176, NL-3015 BJ-Rotterdam, Neder- 
lando; rete <jagnjic@zg.tel.hr>. 

* * * 

La Internacia Esperanto-Konferenco (iek) kun ia temo 

“Scienco kaj Scio” okazos 20-26 de julio 2002 en Leuven (Belgio). Gin, same kiel dek kvar 
antaŭajn IEK en dek unu landoj, okazigos Organiza Societo de Internaciaj Esperanto- 
Konferencoj (OSIEK). La Konferencon kunorganizas oficiale la Universitato de Leuven, la 
plej malnova ankoraŭ ekzistanta katolika universitato en la tuta mondo. Pli detalajn infor- 
mojn kaj la aliĝilon eblas peti de la organiza komitato, nomata “Esperanto 3000”: R.Menada 
44, BE 1320 Hamme-Mille; rete <esperanto3000@esperanto.be>. 


Moseo revenas de la 
monto Sinajo kaj diras 
al la atendanta lin 
popolo: “Mi havas por 
vi du novaĵojn - bonan 
kaj malbonan. La bona 
- ni interkonsentis, ke 
estos nur dek reguloj, 
la malbona - adulto 
tamen estis inkluz- 
ivita.” 

(esperanto-anekdot) 

La decidoj de REU-Estraro 

faritaj dum la kunvenoj 30.04 en Vladimir kaj 03.05 en Moskvo: 

1. Okazigi vican REKon decembre 2001 en Kostroma, sen la Konferenco de REU; prok- 
simumaj datoj estas 12-16-a de decembro. 

2. Esplori la eblecon okazigi ekde la jaro 2002 someran tendaron de REU (provizora nomo 
RETo). 

3. Aprobi la jenajn listojn: 

a) regionaj kunordigantoj de REU: Junusov (Suda Rusio, kun la kondiĉo ricevi lian kon- 
firmon), Bronŝtejn (Nord-Okcidento), Titaev (Fora Oriento), Gonĉarova (Centra Ru- 
sio); 

b) reprezentantoj dc REU: Bespalov (Soĉi), Belov (Tiĥvin), Dclcov (Irkutsk), Galkin (Ka- 
zanj), Kolosov (Volgograd), Ejst (Sankt-Peterburgo), Bronov (Krasnojarsk), Kuznecov 
(Kostroma), Lineckij (Ukrainio), Minin (Usono), Vasiljev (Vladimir), Arbekova (No- 
vosibirsk), Ogurcov (Voroneĵ), Kapitonov (Ceboksari); la aprobo por Galkin, Ejst, 
Kuznecov, Lineckij, Minin, Kapitonov validos post ilia membriĝo en REU. 

Kluba Ranglisto de REU 

REU lanĉas funkciadon de Kluba Ranglisto (KR) por E-kluboj en nia lando. Surbaze de 
la havataj infonnoj pri la REU-kluboj kaj nealiĝintaj E-kluboj REU preparos kaj regule pub- 
likigos KR. Definitiva varianto de KR por la jaro estos anoncita en decembro dum Rusia E- 
kongreso, tie okazos premiado de la plej bona klubo de la jaro. Loko de la kluboj en RK de- 
pendas de la kvanto de poentoj, kalkulataj laŭ ĉi-suba Poenta listo. La poentoj estos atribua- 
taj nur por agado dum la kuranta jaro. 

La Pocnta listo 

La klubo: 

- estas aliĝinta al REU - 10 

- plus por ĉiu aligita membro - 1 

- por ĉiu estrarano, komitatano, komisiito, reprezentanto de REU aŭ REJM - 5 

- por ĉiu delegito (inkluzive vic-, junular-, fakdelegitojn) de UEA - 3 

- por ĉiu individua membro de REU, REJM, UEA/TEJO - 2 

- havas regulajn kunvenojn 

foje semajne - 20 
2-3 foje monate - 10 
malpli ofte - 5 

- okazigis E-kurson - 5 

- plus por ĉiu kursfminto - 2 

- por ĉiu ekzameniĝinto de CALK por la kategorio 

A (aŭ ekzameno de REJM) - 2 
B- 10 
C - 20 

- organizis E-renkontiĝon kun partopreno de 
ĝis 10 aliurbanoj - 20 
11-30 aliurbanoj - 30 
31-50 aliurbanoj - 50 
pli ol 50 aliurbanoj - 100 

- organizis lokan E-seminarion - 20 

- plus por ĉiu membro, partopreninta en E-renkontiĝo - 2 

- publikigis nacilingvajn artikolojn pri E-o, radioelsendon, televidan elsendon 
en centra amaskomunikilo - 50 
en la regiona - 30 
en la loka - 10 

- eldonas kluban bultenon - 10-30 

- plus por ĉiu aperinta numero - 10 

- havas retpaĝaron - 20 

- partoprenis tutlandan aŭ intemacian kunlaboron, por ĉiu kampanjo 10-40 

- organizis amasan poreksteran aranĝon, lekciojn pri E-o, ekspozicion, koncerton k.s. - 
10-100 

- kontribuis al amasa pomrba aranĝo - 10-30 

- teame partoprenis en preparado de nepropra/aliurba E-renkontiĝo - 5-40 

- pro la partopreno de la klubanoj en Lingva Olimpiko aŭ BeLego - 5-30 

- pro artikoloj en landa kaj intemacia E-gazetaro, infonno en Ret-Info - 1-30 

- adreso de klubano en Pasporta Servo - 2 

- akcepto de eksterlandaj gastoj - 1-10 

- aliaj nemenciitaj aktivecoj - 0-1000 

aliĝoj 

Nova dumviva membro aperis en REU - koncer- 
nan kotizon pagis Garik Kokolija. 

Nova aliĝinta kolektivo fariĝis Vladivostoka E- 
klubo “Pacifiko” (10 membroj). 

Kaj ankoraŭ 10 gesamideanoj fariĝis individuaj 
membroj de REU: Ĉernov Sergej (Magadan), Ko- 
pajev Jurij (Kursk), Kudrjavcev Viktor (Jekaterin- 
burg), Lunjova Jelena (Jelec), Petrov Aleksej (Je- 
lec), Polkovnikova Svetlana (Lipecka reg.), Saljkova 
Galina (Jelec), Sapoĵnikov Vladintir (Krasnojarsk), 

Vasiljev Viktor (Vladimir), Vicjko Natalja (Jelec). 

Rezulte por la 10.06.2001 REU havas 44 dum- 
vivajn membrojn, 107 individuajn membrojn, 3 fa- 
miliajn membrojn kaj 9 REU-klubojn kun 84 aligitaj 
membroj. 

Kun tiu ĉi REGo ĉiuj membroj ricevos la mem- 
brokartojn kaj la broŝuron kun REU-statuto kaj ĉiuj 
Regularoj. La aktive preparata Jarlibro de REU estos 
preta kaj dissendata fine de junio. 




REU-kotizoj por la jaro 2001: 
60 mb. (por eksterrusianoj - 10 
eŭroj) - individua kotizo 
(inkluzivas la membrokarton, 
REGon kaj aliajn infonnojn, 
voĉdonrajton dum REU- 
konferenco, rabatojn ĉe uzo de 
REU-servoj kaj en E-aranĝoj); 
1500 mb. - dumviva kotizo (ĉio la 
sama dum la tuta vivo); 

20 rub. - familia kotizo (la mem- 
brokarto, voĉdonrajto dum 
REU-konferenco); 

60 mb. + 20 mb. por ĉiu membro 
- kolektiva kotizo (la membro- 
kartoj, REGo kaj aliaj informoj 
dc REU por la klubo, voĉdonra- 
jtoj dum REU-konferenco). 

La rublaj kotizoj sendendas al 
G.Kokolija (la adreso estas en la 
lasta kovrilpaĝo), la eŭra kotizo 
pagendas al la konto reua-p ĉe 
UEA. 

redaktas Vitalik Malenko 


Movadaj pensoj 

Karaj miaj samideanoj! Kiom longe ni posedas 
Esperanton? Kiom longe ni agadas por E-movado? Kaj 
kion ĉiu el ni povus fari por plenumi ĝiajn celojn? Tute 
ne freŝas tiuj demandoj. Sed unue kiaj por vi estas celoj 
de Esperanto-movado? 

Persone mi lernis Esperanton per du lemolibroj: de 
Gonĉarova kaj de Kolker. Tiu de Kolker rakontis al mi, 
ke laŭ ideo de d-ro Esperanto celoj de la lingvo kaj 
movado estas homaranismo, aŭ eĉ “frateco kaj justeco 
inter popoloj”. Certe ni ne forgesu ankaŭ pri intemacia 
lingvo kiel dua helplingvo. Bonvolu korekti min, se mi 
eraras, ĉar jam delonge legis nenie pri la ideoj de 
Esperanto, des pli pri ili neniu mencias dum diversaj E- 

aranĝoj - estas bona ŝanco forgesi! 

Jes, ni sukcesis ellemi la Intemacian Lingvon, kaj kion ni faras per Esperanto, kiel ni 
uzas ĝiajn ideojn? Rakontas pri Esperanto al konatoj? - Bone! Penas tiujn konatojn venigi al 
E-kursoj? Ankoraŭfoje bone! Kio krome? Kio pri la dua lingvo? Kio pri la frateco inter 
popoloj? Por tio ne restas tempo? Eĉ se ni havos liberan tempon por E-agado ni preferos 
pensi pri OkSEJT kaj aliaj distraĵoj, ĉu ne? Kelkaj tamen sukcesas ekorganizi E-kursojn por 
krei samajn konsumantojn de Zamenhofa lingvo. Kaj kion faras tiuj konsumantoj post fino 
de E-kurso? Veturas al OkSEJT, krokodilas tie kun similaj amikoj, lernas danci, kudri, 
trovas koramikinon, kunkantas iun E-kanton kaj komprenas ke tiu E-etoso estas ĝuste tio, 
kion li bezonas. Sed eble pli facile por ni estas ekokupiĝi pri io alia, sed ne pri la Internacia 
Lingvo kaj movado? Ekzemple pri ekologio - tio nun multe pli aktulas. Kelkaj saĝuloj kaj 
ne pigruloj komprenas tion; kaj kie ili estas post du jaroj de movadumado-etosumado? 
Malaperas... Kiom multaj ni, esperantistoj, nun estas en la mondo? Ne eblas kalkuli? Eble 
ni simple penas forgesi, ke ni temre malmultas. Kial? Eble ne plu aktualas ideoj de Zamen- 
hof? Aŭ eble troviĝis alia lingvo kun pli allogaj ideoj? Laŭ mi Zamenhof vere donacis al ni 
la Internacian Lingvon kun klaraj indaj ideoj, sed kion ni faras kun tiu ILo? Estas honte eĉ 
diri... 

Certe mi troigas iom. Ekzistas homoj, kiuj ne forgesis pri idealoj, kiuj strebas ŝanĝi la 
nunan aspekton de nia Raumisma movado. Ankaŭ mi volus esti inter ili. Ankaŭ vin ĉiujn mi 
ŝatus inspiri pri E-ideoj. Kiuj ĝuste? Tute facile: 

1. Interkulturo (“Frateco kaj justeco inter popoloj”). Sciigi popolojn pri internacieco tut- 
monda. Nun socioj estas multekulturaj, sed ni strebu fari ilin interkulturaj. Pere de Esperanto 
eblas konatigi popolojn kun riĉaĵoj de aliaj kulturoj, pri tradicioj, moroj ktp. Ni jam komen- 
cis labori ĉi-direkten - ekzemple Lingvaj Festivaloj. Grandan laboron ni povas trovi en 
lernejoj. Ja ĝuste al infanoj indas rakonti pri diversaj kulturoj, por ke poste ni havu malpli da 
ŝovinismo, rasismo, sed pli da toleremo, estimo en nia socio. 

2. Persona kresko. Dum lastaj jaroj esperantistoj interesiĝas pri arto (EoLA), historio 
(diversaj lokaj E-renkontiĝoj), psikologio, lingvoj. Eblas disvastigi sciojn, kiujn ni posedas. 
Ni, esperantistoj, povus helpi organizi kursojn pri lingvoj, pri psikologio, pri aliaj indaj por 
membroj de socio aferoj. Ni ne devas disvastigi sciojn nur inter nia malvasta rondo, sed ek- 
steren. 

3. Esperanto kiel la dua lingvo. Ciuj komprenas pri la utileco de intemacia lingvo. Pose- 
dantaj la anglan komprenos tion facile se vojaĝos en Eŭropon. Sed ankaŭ Esperanto havas ja 
grandan potencialon, tamen ni ĝin preskaŭ ne uzas. Nur imagu, se en ĉiu granda urbo de la 
mondo ekzistus E-turisma agentejo, kie laboms homoj, posedantaj Esperanton! Tuj aperus 
serioza stimulo por lemi la lingvon. 

Certe estas nur mia teorio. Mi mem ankoraŭ ne plene ĝin akceptis, do, ne atendas, ke vi 
tuj kuros plenumi tiujn celojn. Sed ŝajnas al mi, ke ni devas serioze ŝanĝi principojn de nia 
nuna movado. Laŭ mi nia nuna movado ne havas celojn, kial do ne uzi ĉi-suprajn? Ja sen ce- 
loj ajna movado ne havas sencon, ĉu ne, samideanoj? Cu ni ankoraŭ restas samideanoj? 

Amike kaj idee via Vitalik Malenko 

REJManoj rakontas pri sia agado. 

Kaĉo el pensoj 

Antaŭ kelkaj jaroj en la ruslingva Interreto entute ne estis ajnaj lernomaterialoj pri Espe- 
ranto. Dank’ al niaj entuziasmuloj iom post iom ili aperis - la plej grandan aron da lernoma- 
terialoj ĉiam havis kaj havas nun la servilo de Jurij Finkel <www.esperanto.mv.ru>, kie ajna 
interesiĝanto povas trovi kaj Bokarev-vortaron, kaj lemolibron de Kolker, kaj multajn mate- 
rialojn krome. Sed en la nuntempa Interreto estas ankoraŭ unu ege populara agadkampo - ne 
simple disponigi lemomaterialojn, sed distance instmi. Inter specife bonaj trajtoj de tia in- 
struado oni povas nomi malgrandajn elspezojn (kompare kun paperpoŝtaj distancaj kursoj), 
tujan rapidecon de mesaĝoj ktp. Interese, ke lingvojn oni kutime ne instmas rete (aŭ instmas 
malbone) pro tio, ke vere malfacilas ion fari pri modela prononcado, pri multegaj nelogike- 
coj de gramatiko kaj aliaj trajtoj de nacilingvoj. Sed Esperanto ja estas bonega escepto - do 
tute logike aperis mslingva distanca kurso pri Esperanto. 

La kurso baziĝas sur la fama lemolibro de Boris Kolker, iom prilaborita por la reta 
uzado. S-ro Kolker mem foje partoprenas niajn diskutojn. La kurso funkcias kiel kutima dis- 
sendobsto - nur abonante oni ricevas dudekon da leteroj kun lecionoj. Ciu lernanto do vidas 
aktivecon de siaj kunlemantoj, povas iel reagi al ajna letero, aperas etoso de komuna vivo 
kaj komuna progreso. Certe iuj ne ŝatas la sistemon, kiam oni devas ricevi po 10-15 leterojn 
tage, kaj ili foriras el la dissendo - sed kion fari? Gis la individua kurso ni ankoraŭ ne 
maturiĝis, kaj eĉ konsideras ĝin neefika. 

La ideo de tia kurso unuafoje aperis ĉe s-ro Griŝin el Latvio. Nun la plej aktivaj instmis- 
toj en la listo estas Slavik Ivanov kaj Aleksandr Osokin (Peterburgo), Anna kaj Mati Pentus 
(Moskvo), Aleksandr Galkin (Kazanj), Nata Kurtanidze (Tbilisi), Andreo Penjkov 
(Moskvo). Plejparto de la instruistoj mem finis la saman kurson antaŭnelonge, sed ili jam 
bone posedas la lingvon. Pro sufiĉe granda kvanto de la gelemantoj antaŭnelonge nia kurso 
dividiĝis je du. Plejparto da instmistoj restis en ambaŭ listoj - do fakte estas kvazaŭ unu 
lernejo kun du klasoj ( rus-esper-instru kaj esperanto-kurso ĉe yahoogroups.com). Inter la 
instruistoj senĉese okazas diskutoj, esplorantaj eblojn plibonigi la kurson, fari iajn elekte- 
blojn por niaj estontaj lemantoj (elekti lemomaterialojn, elekti rapidecon de stadado ktp.). 
La retpaĝo pri la kursoj troviĝas ĉe <http://esperant.euro.ru/kursoj/>. La geografio de la 
kurso, kiel vi povas kompreni, estas vastega - ni havas lernantojn el aktivaj E-centroj 
(Moskvo, Peterburgo, Ivanovo, Kievo), el aliaj urboj (Petrozavodsk, Tverj, Tula, Krasno- 

dar), el eksterlando (Ukrainio, Belorusio, Kartvelio, Germanio, Usono, Japanio). La ekzisto 
de la kurso ne nur helpas propagandi Esperanton, sed rimarkeble stimulas disvastigi la 
movadon - ekzemple nia speciala fierindaĵo estas nova klubo en Voroneĵ, kiun lanĉis nia 
bona lemanto Sergej Ogurcov. 

Ne vokas ajnajn dubojn, ke Interreto en la ĵus veninta jarcento ne nur helpos esper- 
antistojn rapidege ŝanĝi informojn inter si, sed ankaŭ iĝos unu el la plej gravaj, eble eĉ la 
plej grava ilo de instmado. Ci tie mi volus iom tuŝi politikon de la movado, kaj mian vid- 
punkton pri ĝi. Mi mem ellemis Esperanton aŭtodidakte (kun sufiĉe granda helpo de retaj 
materialoj) - do mi venis en Esperantion ne pere de ĝia kulturo (kiel oftege okazas en Rusio 
kaj ne nur), sed pere de ĝia lingvo. Tial mi bone scias, ke lemi la lingvon eblas ne nur en E- 
klubo. Iam aperis bonega klasifiko: 1) esperantistoj - homoj, kiuj estas parto de Esperanta 
kvazaŭ-etno, kiuj multe scias pri E-kulturo, E-historio ktp. 2) E-lingvanoj - homoj, kiuj 
scipovas uzi Esperanton, uzas ĝin por ajnaj celoj, sed ne estas parto (almenaŭ “aktiva” parto) 
de la t.n. Movado. Retaj kursoj estas bonega ekzemplo de pure lingva instruado sen sektec- 
naciece aspektanta torento da popolaj kantoj, literaturaj esploroj kaj ĉio simila, eble grava 
kaj interesa, sed ne ĉiu ja interesiĝas pri etnografio de artefaritaj popoloj. Se ni venkos iam, 
do venkos ĝuste pro nia lingvo, taŭga por ĉiu kaj ĉio - ne pro filozofio, kulturo, kantado, 
ktp. Mi forte kredas, ke ju pb da Esperanto-lingvanoj ni havos, des pb proksima estos la 
Fina Venko. 

Slavik Ivanov (Peterburgo) 

* * * 

ATS “Interkulturo” 

“Ceboksarumi” signifas “fari Lingvajn Festivalojn” - tiel iu deĉifris nian urbon kaj 
karakterizis nian agadon. Do, mi nur povas aldoni, ke ĉeboksarumi signifas ne nur fari Ling- 
vajn Festivalojn, Karavanojn, sed ankaŭ - Aktivul-Trejnajn Seminariojn (ATS). Kaj la lasta 
ATS, kiu okazis la 13-an de majo estis dediĉita al la temo “Interkulturo”. 

La temo mem estas tiom granda, ke certe ni ne sukcesis rakonti kaj pridiskuti ĉion, sed 
ni eĉ ne celis tion. Nia tasko estis komprenigi al niaj klubanoj la ekziston de diversaj kul- 
turoj, pensmanieroj kaj tradicioj en la mondo. Ni provis montri kaj doni negativajn ekzem- 
plojn de monda diversnacieco: miskompreno, diskriminacio; kaj samtempe substreki neprajn 
pozitivajn momentojn en ekzisto de diverskulturaj landoj. 

Ni, organizantoj, mem ankoraŭ ne estas spertuloj en tiu temo, kaj ni multe esperis je 
kunlaboro kun partoprenantoj dum la seminario. Do ni ne nur prelegis, sed ludis, diskutadis 
kaj esprimadis nin. Kaj ĉe fmo de la seminario ni ĉiuj kune provis komprenigi por ni mem la 
rolon de Esperanto kaj E-movado en apero de interkulturaj socioj. 

En la seminario partoprenis homoj, kiuj ĵus finis E-kurson kaj ankaŭ jam sufiĉe spertaj 
esperantistoj; do estis interese, dum la seminaria rezultpridiskutado, aŭdi, ke multaj nur dum 
seminario komprenis la ideon de Esperanto kaj klare ekvidis ĝian rolon en la socio. 

Katja Burmisova (Ĉeboksari) 

* * * 

Kantoj en Kostroma 

Sabate, la 26-an de majo en Kostroma pasis Vespero de internacia kanto “Kun kanto tra 
la mond’!”. La dua tia vespero (la unua okazis pasintjare) kolektis en vanna frata etoso la 
kantistojn de popolaj naciaj kantoj, amatorajn kaj preskaŭ profesiajn, loĝantajn en Kos- 
troma. Sonis kantoj ne nur diverslingvaj, sed ankaŭ diversepokaj kaj diversstilaj: malnovaj 
popolaj, amatoraj, turistaj, klasikaj, vaste konataj kaj antikvaj, gajaj kaj ŝercaj, seriozaj - pri 
patrujo ktp, ktp. 

Vesperon malfermis KETo (Kostroma E-teamo) kun la kanto “Vivu la stel’!”. Nataŝa 
kaj Andrej Grigorjevskij subtenis nin el la halo, kantante kun ni. Poste, ĉiam dancemaj kaj 

laŭte kantemaj armenoj dancigis la publikon. Juna artisto Milaŝ Lovĉenskij - lernanto de 
muziklernejo, kolektanto de naciaj popolkantoj kaj vestaĵoj - dum la vespero trifoje eliris 
sur la scenejon kaj kantis serbe, tatare kaj ukraine. Carmis ĉiujn bela knabino en nacia rusa 
vestaĵo - Maŝa Maliŝeva. A1 ŝi oni aplaŭdegis pro plenumo de rusaj strofetoj (“ĉastuŝkoj”). 
Nikolaj Senĉenko, studento de ŝtata universitato, kantis “Yesterday” angle kaj la plej ko- 
natan kanton de kostromaj turistoj - “Flamflava ĉevalo”. 

La ĉeestantoj fiore kunkantis kun belorusoj, kies nacian antaŭparolon sentraduke ĉiu 
komprenis. Unu el la belorusoj alvenis en Kostroma tiutage (li estas direktoro de KGS- 
teamo el Novosibirsk) kaj kun sia frato plenumis ŝercan kanton ruslingve kun franca 
prononco - la plej gaja momento de la vespero. Profesia muzikanto Andrej Dorogov - ple- 
numanto de kantoj en 19 lingvoj, malgraŭ sia malsano venis kaj klasike gitarludis kantante 
portugale kaj france. Dum sonoj de “Guantanamera” ne ĉiu povis resti surseĝe. 

Laŭ konsilo de Garik Kokolija ni, lokaj e-istoj, kantante “Mia amatin’” dum lasta re- 
freno miksis rusajn kaj esperantajn liniojn, kaj la halo vere vigliĝis, aŭdinte konatajn vor- 
tojn. 

Fine armenoj prezentis novan kanton pri Kostroma, kiu plaĉis al ĉiuj. Samkiel pasint- 
jare, la vespero finiĝis per amasa dancado laŭ iniciato de armenoj, kiuj verŝajne longe 
dancus, se ni ne petus ilin halti. Rusoj, annenoj, belorusoj, serbo kune dancis inter seĝoj, sur 
scenejo, forte piedbruante kaj ridante. Sekvatage mi eksciis ke pro la biuo al kinejo eĉ venis 
milicistoj! 

Anoj de la E-teamo nun pripensas kiel plibonigi la vesperon. Eble aŭtune ĝi transfonni- 
ĝos al lingva festivalo? 

KETo, Aleksej Kuznecov, retpoŝto <ka2pink@jname.com> 

Dek plej oftaj eraroj dum informado pri Esperanto: 

1. Diri ke Esperanto estas lingvo universala anstataŭ lingvo INTERnacia. Aŭ ne atentigi pri 
tiu diferenco. 

2. Paroli pri problemo “de la plurlingveco” anstataŭ “de la lingva baro”. 

3. Troa persona kulto de Zamenhof: Majstro, skulptaĵoj, disdonado de fotoj ktp... 

4. Atakemaj aŭ altrudemaj sloganoj. Ekzemple: “Dua lingvo porCIUJ”. 

5. Uzo de politikecaj aŭ religiecaj simboloj: verda stelo, himno, flago... 

6. Uzo de politikecaj vortoj: -ist-, movado, propagando, samideano, fina venko, -ista junularo. 

7. Uzi la x-metodon por skribi ekzemplajn frazojn. 

8. Troigi. 

9. Neglekto de la ekstera aspekto de la informanto. 

10. Nomi informadon/varbadon pri Esperanto “propagando”. 

Thierri SALOMON (prenita el < http://internacialingvo.ini.hu >) 

Kio estas laborbrigadoj 

Se vi ne ŝatas sidi dum varmaj someraj tagoj hejme, se vi ne komprenas kiel eblas dum 
horoj kuŝi ĉe la maro, se vi ŝatus havi multe da amikoj el diversaj landoj, do se vi ŝatus ak- 
tive pasigi tempon - tiu informo estas por vi! Venu kaj ĝuu laborbrigadojn. Laborbrigado 
estas fonno de aranĝo simila iom al niaj esperantistaj tendaroj, sed pli aktiva kaj pli utila. 
Volontuloj el diversaj landoj kolektiĝas en unu loko kaj tie faras socigravajn aferojn: foje pri 
ekologio, foje pri kulturo, foje pri edukado. La aranĝo daŭras maksimume du semajnojn, 
loĝadon kaj manĝadon proponas loka organizo, anstataŭ salajro vi ricevas bonajn impresojn. 
Tiuj laborbrigadoj okazas en multaj-multaj landoj kaj en diversaj sezonoj. Ankaŭ ekzistas 
ebleco volontuli longan tempon (ekzemple TEJO-volontulo). Por akiri pli da informo bon- 
volu kontakti Torun <torun@bamen.nu> aŭ TEJO-oficejon <tejo-oficejo@esperanto.org>. 

Ekzistas kaj Esperantistaj laborbrigadoj kaj krokodilaj, sed ĉiuj ili estas intemaciaj. Renkon- 
tiĝu laborante! 


Novaĵo el Nepalo 

Nepalo ekhavis propran junularan organizon. Gi nomiĝas “Nepala Esperantista Junulara 
Organizo” (NEJO). Nun la komitatanoj de NEJO laboras pri la oficiala regularo de la or- 
ganizo kaj ttt-hejmpaĝo de la 4-a Intemacia Himalaja Renkontiĝo (IHR), kiu okazos en la 
jaro 2002. NEJO petas ĉiujn geamikojn subteni la novan organizon kaj trovi vojon por 
kunlaboro kun ĝi. Prezidanto de NEJO: Ramkrishna Subedi: <rksubedi@hotmail.com>. 


Amerika Junularo: Estonteco Brila kaj Bela!!! 

La lando de la Naŭatla lingvo, Meksikio, malkaŝis siajn sekretojn antaŭ la granda sciv- 
olemo de la amerikaj gejunuloj kiuj gaje partoprenis en la 5-a Tutamerika Kongreso de Es- 
peranto (TAKE), kun la temo “Ameriko: Unu kontinento, Diversaj Historioj”. 

Vladka Chvatalova, Generala Sekretario de TEJO, estis unu inter la gravuloj partopren- 
intaj ĉi tiun ankaŭ gravegan kongreson, dum kiu estis multege da diskutoj pri la estonteco de 
Esperanto en la kontinento kaj pri la graveco de la junularaj aferoj. La diskutoj montris ke 
en Ameriko estas multaj brilaj junuloj kiuj laboras kaj laboros por Esperanto. 

Brile partoprenis Amanda Higlej, usonanino, kiu vere spertis la Pasportan Servon, voja- 
ĝante dum plio ol jaro tra Europo, kaj kiu nun prelegas en diversaj universitatoj de Usono 
kaj Kanado pri sia sperto kaj uzas siajn prelegojn kiel ilon por vigligi la junularan movadon 
en Nordameriko. Dum la kongreso ŝi gvidis ege interesan diskut-sesion pri la instmado aŭ 
misinstruado de la Amerika historio en la tuta kontinento, kiu estis unu el la plej interesaj 
aktivaĵoj de la kongreso. Inter la diversaj punktoj diskutitaj dum la kunsidoj estis Amikoj tra 
Ameriko, la ankoraŭ nur reta dissendolisto kiu celas kunigi en unu organizon la junularon de 
la tuta Ameriko por kunlabori: por, pro kaj per Esperanto. Estas rimarkinde ke preskaŭ ĉiuj 
el la partoprenintaj gejunuloj estas aktivaj membroj de Amikoj tra Ameriko. Grava kon- 
tribuanto al la diversaj junularaj kunsidoj kaj aferoj estis Atilio Orellana, kiu multege helpis 
al la diversaj partoprenantoj kaj kiu multe zorgas pri la junularaj aferoj en Ameriko. 

Sed ne ĉio estis seriozaj diskutoj, tute ne... kie estas amerikaj gejunuloj ĉiam estas festo 
oni diras... kaj dum la kongreso tio tute veris, multo da gajeco, kantado, dancado, prome- 
nado tra la urbo, kaj grimpado sur la piramidojn amuzis la gejunulojn. 

Majrim Karolina Sandoval Dnran (el <landa-agado@yahoogroups.com>) 

IJK 2001: informoj el la organiza teamo 

La Intemacia Junulara Kongreso (IJK) okazos en Strasburgo (Francio), 29.07- 
05.08.2001. Gis la fino de aprilo aliĝis 266 homoj, el kiuj 236 havas retadreson kaj tiel 
abonas laĵus kreitan dissendoliston. Pri la programo - jam eblas anonci prelegojn de Claude 
PIRON kaj Alain LAUFENBURGER (lingvisto el Japanio). Tiuj du prelegantoj ankaŭ pro- 
ponos dumnoktajn diskutrondojn. La retpaĝaro de la IJK <http://purl.org/net/ijk2001/> estas 
jam 25-lingva. A1 la IJK estos dediĉita stampo, uzota en la poŝtoficejo de la strasburga staci- 
domo ĝis la 4-a de aŭgusto. Alain FAGOT <AFagot@esperanto.org>, kunprezidanto de la 
Loka Kongresa Komitato 

Pasporta Servo (PS) - pasvorto de internacia turismo! 

Karaj legantoj. Inter la ricevitaj de mi leteroj al la redaktoro de ‘‘REJM-info’’ min entuzi- 
asmigis la letero de Anatolo Gonĉarov. Interalie li proponis pli vaste rakonti pri diversaj 

utilaj flankoj de Esperanto, ekzemple pri PS. Mi tuj konsentis kun li, ke PS vere riĉigas 
eblojn de Esperanto-turismo kaj tuj dissendis leterojn al miaj konatoj kun peto rakonti pri 
uzado de PS. Jam venas respondoj. Espereble gajaj impresoj kiujn ni publikigos en REGo 
instigos vin membriĝi al PS (tio estas tute senpaga!). Guu ni la unuajn rakontojn. 

Kiam mi ekhavis lokon, kie mi povis facile akcepti gastojn, mi tuj iĝis membro de 
Pasporta Servo (PS). Kaj, samkiel ĉiuj ceteraj gastigantoj (homoj, proponintaj siajn loĝejojn 
por gastado de esperantistoj), mi ricevis mian propran ekzempleron de “Pasporta Servo”. 

Gi estas libro kun pluregaj adresoj de esperantistoj el la tuta mondo, kie estas prezentitaj 
iliaj nomoj, adresoj, mapoj, kondiĉoj de akcepto de gastoj (kiel, kiom da homoj, por kiom da 
tagoj, kion eble kunhavi). 

Mi povis ekde tiam akcepti ajnan esperantiston, kiu estas 
ano de PS, kaj kiu kontaktis min por demandi pri la gastad- 
ebleco kaj interkonsenti pri la datoj. Kaj ankaŭ mi povis kun 
tiu ĉi listo vojaĝi tra la tuta mondo kaj tute senpage gasti ĉe 
aliaj esperantistoj, kies adresoj troviĝis en la libreto. 

Mi plurfoje havis eblon helpi al gejunuloj de diversaj lan- 
doj loĝiĝi al Moskvaj (kaj ne nur) geamikoj. Kaj eĉ unu fojon 
mem gastigis. 

Estis tri geknaboj el Pollando, kiuj unu tagon kontaktis 
min telefone (aŭ rete?). Ni interkonsentis pri la datoj. Kaj jen, 
iutage, mi aŭdas sonoron ĉe la pordo kaj vidas polan Esperan- 
tan paron kun sia amiko (kiu ne parobs E-on, sed iom babilis 
ruse, kaj, ĝenerale, estis tre ĉarma knabo). 

Ili gastis ĉe mi dufoje: 4 tagojn, poste foriris al Apudmoskvo kaj ien ankoraŭ, kaj poste 
ankoraŭ 2 tagojn. Ib venis speciale por vidi ortodoksajn preĝejojn kaj aliajn similajn antik- 
vajn arkitekturaĵojn. 

Tage ili promenis al diversaj tiaj lokoj (se mi ne laboris, mi plezure estis kun ili, kio 
ankaŭ plaĉis al ili), vespere ili legis pole diversajn historiajn dokumentojn pri kristanigo de 
Rusio, aŭ ni babiladis Esperante... A1 mi ege plaĉis gastigi (precipe - ilin!)! 

Se vi ankoraŭ ne estas gastiganto de PS, aŭ, almenaŭ, aktiva gastanto - rapidu iĝi, al vi 
ege plaĉos! Kaj al mi restas bedaŭri, ke mi nun ne povas gastigi ankoraŭ iun... 

Oĉjo Dadaev (Moskvo) 

* * * 

Ci-vintre mi kun amiko revenadis de ISo (Kukshaven) kaj decidis halti ĉe Stefani Haniŝ, 
en Orienta Berbno. Stefani estas bonega homo. Ni telefonis al ŝi preskaŭ lastan tagon de la 
aranĝo (ankaŭ ŝi partoprenis, sed forveturis pli frue; interalie ni ne sukcesis konatiĝi dum 
ISo) kaj demandis - ĉu eblas veni? Kaj ricevis respondon - nu certe venu! Pri Stefani estis 
krokodila surprizo - Stefani ŝatas Rusion, la rusan lingvon kaj iam eĉ loĝis en Rusio. Ni 
venis al malgranda studenta loĝejo de Stefani. Cio tie estis ĉanna kaj komforta: surplanka 
“orienta“ vespennanĝo, bildetoj sur muroj, bonkvalita muziko, dormoĉambro en la dua 
etaĝo. Laŭ mi - ideala loĝejo por studento kaj kompanio. Pri la anĝela karaktero de la mas- 
trino eblas rakonti longe. Kiam ni venis jam ĉe ŝi loĝis du rusiaj esperantisoj (ankaŭ de ISo) 
kaj post ni venis ankoraŭ du! Sed Stefani nur maltrankviliĝis - ĉu sufice varmas por ni, ĉu ni 
ne estas malsataj, ktp? Si eĉ donacis al mia amiko kompaktdiskon, kiu plaĉis al li! Vespere 
ŝi kune kun ni vagadis tra Berlino kaj montris vidindaĵojn. Kaj proponis al ni resti pli longe 
ĉe ŝi. Laŭ lemeja sistemo mi donus 5 poentojn por la manĝaĵo, 5 por la noktado kaj 5 por la 
kultura programo! 

Kuhtina Nika (Moskvo) 


Amanda Higley (el Usono) 
estas konata por multaj eŭ- 
ropanoj, ja ŝi pasigis 16 
monatojn en la “olda kon- 
tinento” travagante ĝin per 
Pasporta Servo. Ĉe 
<http ://home. wxs ,nl/~lide/ 
ps/ps_aventuro 1999 ,htm> 
troviĝas ŝia raporto pri tiu 
aventurplena vojaĝo. Post 
la reveno ŝi faras prelegvo- 
jaĝon tra Usonaj universi- 
tatoj per sia rakonto. 

MEMBROSTATISTIKO DE UEA EN 2000 


Post 13-jara periodo kun ĉiujare pli ol 7000 individuaj membroj de UEA, en 2000 ilia 
nombro restis klare sub tiu limo. La nombro de 6580 individuaj membroj estas je 495 (7 %) 
sub tiu en 1999, kiam ĝi ankoraŭ estis 7075. Kreskis siavice, unuafoje de post 1987, la nom- 
bro de aligitaj membroj, t.e. tiuj anoj de la aliĝintaj landaj asocioj kiuj ne membras individue 
en UEA. En 1999 ili estis 12096; en 2000 je 426 pli multaj, nome 12522. Tio preskaŭ kom- 
pensis la perdon de individuaj membroj, tiel ke la tuta membraro de UEA malkreskis nur per 
69, t.e. de 19171 en 1999 al 19102 en 2000. Pro la konsiderinde malpli granda UK en 2000 
ol en 1999, malkreskis ĉefe la kategorio Membro kun Jarlibro, kiun forte influas la nombro 
de la aliĝoj al UK. La perdo en tiu kategorio estis 335 (16,9 %). Iom falis (130, t.e. 3,6 %) la 
kategorio Membro-Abonanto, cetere parte pro la plimultiĝo de dumvivaj membroj. En 2000 
aliĝis la rekorda nombro de 34 novaj dumvivaj membroj, sed forpasoj limigis la netan kre- 
skon en tiu kategorio al 5. 

Plej multe da individuaj membroj perdis Brazilo (-58) kaj Usono (-37), dum ili pleje 
plimultiĝis en la kongreslando Israelo (+16) kaj Hungario (+14). E1 ĉiuj individuaj membroj 
489 aliĝis unuafoje en 2000. E1 ili 182 estis junaj, t.e. 30% de la tuta individua membraro de 
TEJO. En 17 landoj (20 en 1999) estis almenaŭ 100 individuaj membroj: Francio 651 (falo 
de 35), Germanio 572 (-15), Brazilo 493 (-58), Japanio 389 (-20), Usono 352 (-37), Neder- 
lando 337 (-12), Svedio 238 (-17), Italio 223 (-30), Finnlando 222 (-12), Britio 207 (-23), 
Ĉinio 186 (-1), Belgio 164 (-21), Hispanio 157 (-33), Pollando 138 (-12), Hungario 136 
(+14), Rusio 135 (-35) kaj Svislando 128 (-6). Sub la limon de 100 falis Danio 89 (-19), Ĉe- 
ĥio 88 (-14) kaj Kroatio 88 (-21). La individuaj membroj malmultiĝis malgraŭ tio, ke jam de 
trijaroj ne okazis ĝenerala kotiz-plialtigo. Kaze de Japanio kaj Usono la kotizoj eĉ malaltiĝis 
sekve de la plivaloriĝo de iliaj valutoj kontrau eŭro, sed ankaŭ tie la membraro malkreskis. 

Inter la aligitaj membroj plej rimarkinde kreskis Brazilo (+642) kaj Francio (+230). La 
plej grandan falon registris Germanio (-411) kaj Svedio (-245). La revuo “Esperanto” havis 
en diversaj kategorioj 4729 pagintajn ricevantojn, t.e. je 161 (3,3 %) malpli ol en 1999 
(4890). Pli forte perdis “Kontakto”, kies paginta ricevantaro falis de 1558 en 1999 al 1246 
en 2000 (-312, t.e. 20 %). 

LA FORTALEZA UK TRAKTOS EKOLOGIAN TURISMON 

La Estraro de UEA decidis dediĉi la 87-an Universalan Kongreson de Esperanto, oka- 
zontan de la 3-a ĝis la 8-a de aŭgusto 2002 en Fortalezo, Brazilo, al ekologia turismo. La 
jaro 2002 estos Intemacia Jaro de Ekologia Turismo, tiel ke ankaŭ en tiu jaro la UK 
daŭrigos la tradicion kontribui al la aktuala tema jaro aŭ jardeko de Unuiĝintaj Nacioj kaj 
Unesko. 

La vortumo de la Fortaleza temo tekstas "Diverseco: ŝanco, ne minaco”. Per tio la 
Estraro de UEA akcentas la neceson kompreni la ekologian turismon pli vaste ol nur en ri- 
lato al la naturo. Same necesa kiel konservo de la natura diverseco estas tiu de kultura diver- 
seco. Fundamenta aspekto de la kultura diverseco estas la diverseco de lingvoj. (CO de 
UEA) 

£££££££££££ 

KURte 


Naturkuracado 2000 - senpage en la reto. 

<http://www.mz-verlag.de/INA/Publikation 
en/INA_jarlibro_2000_online.pd£> - ĉe tiu 
retadreso estas senpage legebla kiel elek- 
tronika libro la organo de INA (Intemacia 
Naturkuraca Asocio) sub la titolo 
“Naturkuracado 2000”. Membreco en INA 
estas utila por ĉiu, kiu interesiĝas pri sano, 
precipe kompreneble por naturkuracistoj aŭ 
medicinistoj. La hejmpaĝo de INA estas 
<http://www.esp-ina.com>. (H.Schicke) 

Amnestio Internacia en Esperanto. Danke 
al Vincent Charlot ekde nun eblas legi aktu- 
alajn komunikojn de Amnestio Internacia 
en la Internacia Lingvo Esperanto. La tek- 
stoj estas libere uzeblaj, kaj vi povas aperigi 
ilin en viaj revuoj aŭ informiloj. Bv. viziti 
<http://users.skynet.be/bs939002/amnestio. 
html> (ret-info) 

“Eŭropa Bulteno”, la retbulteno de EEU 
(Eŭropa Esperanto-Unio) estas retpoŝte sen- 
data senpage en fonnato “sola teksto” al ĉiu 
kiu petas ĝin al la adreso 
<u.broccatelli@tiscalinet.it>. Krome ĝi es- 
tas sendata en papera versio al ĉiuj kiuj kon- 
tribuas al EEU per mondonaco de almenaŭ 
20 eŭroj jare. Nun ĝi estas ankaŭ legebla en 
fonnato PDF en la TTT-ejo de EEU 
<http://lingvo.org/eo.html>. (Umberto Bro- 
ccatelli, Prezidanto de Eŭropa Esperanto- 
Unio) 

60-jara jubileo! La 12-an de aprilo 1941, 
dum la solenaĵo de la 1-a Argentina Kon- 
greso de E-o estis fondita AEL, Argentina 
Esperanto-Ligo. La Unuan Kongreson 
kunvokis grupo de gravaj s-anoj argentinaj 
kaj eksterlandanoj, kiuj okaze de la mond- 
milito devis longe restadi en la lando (i.a. 
Tibor Sekelj). AEL aliĝis al UEA en 1946. 
(argent-reto) 


Ankaŭ EŜLI - Esperanta Ŝak-Ligo Inter- 
nacia ekuzis Interreton por kunagordi sian 
agadon. Elektronika fonnato (win-word) de 
la revuo Esperanta Ŝako estas dissendata 
per reto. Interesiĝantoj ricevi ĝin (kaj iĝi 
membro de EŜLI) kontaktu: Arvo Reede 
(EE-90506 Haapsalu, Opetaja 27, Estonio), 
retadreso <arvo.reede@edela.customs.ee>. 

ROK-gazet’ bezonas novan redaktoron! 

ROK-gazet’, la Esperanta muzik-magazino 
estas unu el la plej prestiĝaj kaj bonkvalitaj 
E-revuoj, eldonata de la societo “Eurokka”. 
Por daŭrigi la eldonadon nun estas serĉata 
nova ĉefredaktoro (ankaŭ ino). La sekva 
numero (10-a) povos aperi nur se oni jam 
trovis tiun novan, gravan personon. Pliaj in- 
formoj kaj kontaktoj ĉe: Rok-gazet’, FR- 
31450 Donneville, Francio; eblas kontakti 
rete <eurokka@esperanto.org>. 

Ĵus aperis Angla-Esperanta Medicina 

Terminaro de Yamazoe Saburoo. La verko 
estas 720-paĝa dika libro enhavanta pli ol 
28000 anglajn medicinajn tenninojn kun 
ilia traduko al Esperanto. La libro mencias, 
ĉu la vorto estas PlV-a, sed kompreneble 
listigas milojn da vortoj, kiuj ankoraŭ ne 
ekzistas en PIV. La aŭtoro estas doktoro pri 
medicino kaj pri biokemio. Eldonis la ver- 
kon Umea Shinoda Kuracejo en Krakow, 
Pollando. (ret-info) 

La Esperanto-Klubo “Juneco” en Vilnius 
okazigis tradician, jam la 35-an Boatadon 
en la naciparka lagaro de Litovio. En ĝi par- 
toprenis dudek esperantistoj kaj ili remadis 
tri tagojn tra dek lagoj. Ilian interesan vivon 
fotraportas Choe Taesok en 
http://member.hitel.net/~chtaesok/boatado/b 
oatado_l.html/. Tie troviĝas entute 52 fotoj 
kun klarigoj. (ret-info) 

4387 esperantaĵoj en unu loko! 

La impona nombro de 4387 titoloj troviĝas en la nova 189-paĝa katalogo de la Libros- 
ervo de UEA. Pli ol 4100 el ili estas libroj, dum la resto konsistas el diskoj, kasedoj, vidben- 
doj, insignoj k.a. varoj. 

La katalogo, titolita simple “Esperanto- 
katalogo” kaj eldonita en 7500 ekzempleroj, havas 
40% pli da titoloj ol la antaŭa, aperinta en 1994, 
kiu havis 3150 erojn. Gi ne estas nura prezlisto, 
sed la varoj estas koncize priskribitaj. La katalogo 
estas dividita en 32 fakojn. Gian uzon plifaciligas 
ankaŭ indekso de la aŭtoroj, entute 375, kiuj estas 
reprezentataj per pluraj titoloj. A1 la informa val- 
oro kontribuas ankaŭ multaj reklamoj de Espe- 
ranto-eldonejoj. Plenkolora kovrila foto pri la li- 
broserva butiko en la Centra Oficejo faras el la 
katalogo tre allogan eldonaĵon, kiu certe ne povos 
manki en iu ajn ekspozicio pri Esperanto. Apud la 
Jarlibro de UEA kaj la adresaro de Pasporta Servo 
de TEJO ĝi montras la vivantecon de Esperanto 
kaj ĝia movado. 

La katalogo estas sendita senpage al la dum- 
vivaj membroj kaj delegitoj de UEA, al la klientoj 
de la Libroservo kaj al la Membroj-Abonantoj en pagipovaj landoj. Poste ĝin ricevos ankaŭ 
tiuj, kiuj ankoraŭ ĉi-jare aliĝos al UEA en la kategorio Membro-Abonanto, kaj la novaj 
klientoj. Eblas ankaŭ aĉeti la katalogon. Gia prezo estas 4,5 eŭroj (plus afranko). Se oni 
samtempe aĉetas minimume tri ekzemplerojn, la prezo estas 3 eŭroj. Tiuj kiuj pagas la ple- 
nan prezon de 4,50 eŭroj, rericevos ĝin lige kun sia unua mendo ĉe la Libroservo de UEA. 

COdeUEA 

E.Groĵan-Mopen kaj Rusa-Esperanta vortaro de Bokarev 

Dum longa tempo mi aŭdas plendojn pri grandega diferenco inter Rusa-Esperanta kaj 
Esperanta-Rusa vortaroj de E.A.Bokarev. Car la diferenco estas ne nura kaprico de la vortar- 
isto, mi prenas la taskon klarigi al komencantoj la radikojn de la kialoj. 

La radikoj trapenetras la tutan historion de E-o kaj por plena kompreno ni devas pense 
reveni al la unuaj jardekoj de E-o. 

Kiel vi memoras, La Unua libro enhavis nur proksimume 920 radikojn. Eĉ tiu mal- 
granda kvanto de radikoj sufiĉis por lanĉi E-literaturon. Tamen la lingvo kreskis kaj kvanto 
de la radikoj kreskis. La Universala Vortaro (eldonita en aŭgusto 1893) jam enhavis aldone 
al La Unua Libro proksimume 1710 novajn radikojn. La radikaro estis tradukita al kvin 
lingvoj: franca, angla, gennana, rusa kaj pola. Poste aperis vortaroj, kiuj ne plu uzis iujn 
pontlingvojn. Ni povas ekz. nomi Vortaron de Esperanto de Kabe (eldonita en 1910). En la 


UEA disdonos por la kvina fojo sub- 
venciojn al Esperanto-bibliotekoj el la 
Biblioteka Apogo Roma kaj Poul 
Thorsen. Pasintjare 15 bibliotekoj 
povis pliriĉigi siajn kolektojn je la 
suma valoro de 1800 eŭroj. Povas peti 
la subvencion Esperanto-bibliotekoj, 
kiuj ne estas subtenataj de ŝtata, urba 
aŭ alia publika instanco. La subvenci- 
petojn devas akompani listo de de- 
zirataj libroj, ordigita laŭ prefero. 
Diskoj, kasedoj, vidbendoj k.a. ne- 
libraj varoj ne estas subvencieblaj. Se 
la peto estos akceptita, oni ricevos li- 
brojn por la valoro de la subvencio. La 
subvencipetoj devas atingi la Centran 
Oficejon de UEA ĝis la 15-a de okto- 
bro 2001. (ret-info) 

vortaro ĉiu E-vorto estis klarigita per E-o kun uzo de iuj ekzemploj, plej ofte literaturaj. Tiu 
vortaro havis lingvonormigan celon. Havante la vortaron, esperantistoj ne plu bezonis scii 
iujn fremdlingvojn krom E-o. Kaj la senco de ĉiu vorto jam estis same klara por ĉiulingva 
esperantisto. Post tiu jaro ĉiu vortaro grava por esperantologio, kaj ĝenerale Esperanto, estis 
Esperanto-Esperanta. 

Sed esperantologio estas ne 
nur scienco pri E-o, sed ankaŭ pri 
kontaktoj de E-o kaj naciaj ling- 
voj. En la sama jaro 1910 kaj en 
la sama urbo Parizo estis eldonita 
Dictionnaire complet Esperanto- 
Fran^ais (Plena Esperanto-franca 
vortaro). E.Groĵan-Mopen 

(E.Grosjean-Maupin), la aŭtoro 
de la vortaro, en antaŭparolo 
diris, ke taskoj de E-franca kaj 
Franca-Esperanta vortaroj estas 
tute malsamaj: Franca-Esperanta 
vortaro devas esti firma kaj klara 
rimedo por tiu, kiu lernas aŭ uzas 
E-on, ĝi devas esti nonniga, re- 
komendanta vorton kaj ĝian 
uzon; E-franca vortaro devas esti 
uzata por kompreni tekstojn, ĝi 
devas esti priskriba, registranta 
realan staton de E-o kaj ties lit- 
eraturo. E.Groĵan-Mopen uzis du 
fonnojn de indikiloj. La unua es- 
tis uzata por indiki vortojn kiuj 
ne estas rekomendataj por uzi en 
ĉiutaga vivo. Tiuj estas specialaj 
vortoj, sciencaj terminoj. La dua 
estis uzata por indiki vortojn, kies 
neceso estas malklara kaj kies 
uzo estas dubinda. Grava atingo 
de E.Groĵan-Mopen estas tio, ke li ne timis prezenti la lastajn vortojn al esperantistoj, kon- 
sciante, ke la esperantistaro mem decidos, kiujn vortojn indas uzi. La sistemo de prezento de 
novaj, iam eĉ dubindaj, vortoj estis grava paŝo por esperantologio kaj ĝi estis uzata (kun in- 
dikilsistemo) en ĉiuj ĉefaj E-vortaroj (PV, PIV). 

Esperantistaro renkontis la vortarojn malsame. Esperantistoj, grupiĝintaj ĉirkaŭ “La Re- 
vuo” (eldonita en Parizo en 1906-1914) kaj ĝia direktoro K.Burle (C.Bourlet), alte taksis la 
vortaron. Ib opiniis, ke E-on necesas riĉigi per vortoj prenitaj el aliaj lingvoj (ankaŭ el Ido). 
Ili ricevis la nomon “neologistoj”. Aliaj, “puristoj”, opiniis, ke la Fundamento jam havas 
ĉion necesan por plua vivo de E-o. Ilia centro estis “Lingvo internacia” (Parizo, 1905-1920) 
gvidata de T.Kar (Th.Cart). Ib provis bremsi la procezon de penetro de novaj vortoj en la 
lingvon. Ili akre kritikis la vortaron de E.Groĵan-Mopen. Kaj neologistoj kaj puristoj estis 
pravaj. Dank’ al la unuaj ni havas riĉegan lingvon, dank’ al la duaj la lingvon eblas kom- 
preni. Bataloj inter neologistoj kaj puristoj estis, estas kaj estos ĉiam. 

Prava estis ankaŭ E.Groĵan-Mopen, kiu poste redaktis Plenan Vortaron de Esperanto 


Viro vespere eliris el oficejo kaj atingis taksion 
ekzakte tiam. Dum li eniras la taksion la ŝoforo ri- 
markis: “Vi havas perfektan senson de ĝustatempo. 
Precize kiel Vincento.” 

“Kiel kiu?” 

“Vincento Brilo. Jen estis ulo kiu nepre faris ĉion tute 
ĝuste! Kiel ĵus okazis, pri mi kaj mia taksio, ekzakte 
kiam vi bezonis min. Tiel okazus pri Vincento ĉiuo- 
kaze,” respondis la taksiisto. 

“Sed neniu estas tiom perfekta. Ciu foje eraras,” 
oponis la pasaĝero. 

“Ne pri Vincento. Li estis bonega atleto. Li kapablis 
esti tenisa majstro se li elektis fari tion. Li ludis golfon 
kiel profesia golfisto. Li kantis kiel Caruso aŭ Michael 
Jackson - laŭ sia humoro - kaj li dancis kiel Novjorka 
danca stelo.” 

“Li estis multe talenthava viro, ĉu?”, enketis la 
pasaĝero. 

“Kredu! Li havis fenomenan memoron. Li memoris 
senerare la naskiĝtagojn de ĉiuj. Li sciis ĉion pri vinoj, 
manĝaĵoj, kiun forkon uzi taŭge, cetere. Li povis ripari 
ion ajn, kontraŭe al mi, kiu ne kapablas eĉ maldifekti 
fandodraton. Mi provus ripari fandodraton - tiam la 
najbaroj kaj ni ne havus lumojn!”, diris la taksiisto. 
“Kompreneble do, ke vi memoras lin tiel klare,” re- 
spondas la pasaĝero. 

“Fakte mi neniam renkontis tiun ulon.” 

“Nu, kiel vi konas lin tiel bone?” 

Respondis lataksiisto: “Mi edziĝis al liavidvino.” 

(espemnto-anekdot) 

(PV), surbaze de kiu poste estis farita Plena Ilustrita Vortaro (PIV). 

Per samaj principoj sin gvidis E.A.Bokarev, kiam li faris siajn vortarojn. Kaj ĉiu el ni 
povas konfirmi, ke la Rusa-Esperanta vortaro estas tre riĉa per rusaj vortoj kaj estas utilega 
por esperantigi rusajn frazojn. Kiam mi lemis E-on ĝi multe helpis al mi. Same bona estas 
E-iusa vortaro, kiam ni provas traduki Esperantajn tekstojn al la rusa. 

Mi esperas, ke post tralego de ĉi supraĵo ni iom pli estimos Rusa-Esperantan kaj Esper- 
anta-rusan vortarojn de E.A.Bokarev. 

P.Fiŝo (Moskvo) 

Por la artikolo estis uzataj la libroj: 

PIV. la 3-a eldono. SAT, 1987 

Zamenhof L.L. Fundamento de Esperanto. la 10-a eldono. 1991 
Gvidlibro por supera ekzameno. redaktita de A.Pechan. 1979 
Ky3netfoe C.H. TeopemimecKue ocHoeu unmepjiumeucmuKu. 1987 

“Jurgen” + “Trans la Spegulo” = novaj libroj de “Sezonoj” 

Usona verkisto James Branch Cabell (1879-1958) publikigis pli ol 50 romanojn, kaj 
“Jurgen” (1919) estas la plej konata el ili. Gian sukceson akcelis tio, ke en Novjorka juĝejo 
ĝi estis akuzita pri maldeco kaj obsceno. Sed ne serĉu tiujn en la libro!.. Jurgen estas 
lombardisto en imagita lando, iama poeto, kiu regajnas sian junecon, retenante la saĝon kaj 
sperton de sia matura aĝo. Serĉante sian forsorĉitan edzinon, Jurgen travojaĝas fantaziajn 
kaj legendajn teritoriojn, inkluzive de la kristanaj Infero kaj Paradizo, prosperante ĉe belaj 
virinoj (ekzemple, Helena de Trojo) kaj ĉiam plialtiĝante range, ĝis fine li renkontas la ĉiel- 
potencan Koŝĉej (kiu “faris ĉiujn aferojn tiaj, kiaj ili estas”) kaj petas, kun interesaj sekvoj, 
redonon de la edzino. La ĉefverkon de Cabell majstre tradukis William Auld. “Sezonoj” 
(Jekaterinburg) eldonis ĝin kiel la dekan volumon en la serio “Mondliteraturo”. Interalie, 
“Jurgen” estas la plej ŝatata libro de Auld. 

La Esperanta traduko de “Alico en Mirlando” de Lewis Carroll, eldonita en aŭgusto 
1999 estis elĉerpita jam fme de 2000. En junio 2001 “Sezonoj” (Ruslando) eldonis la duan 
libron de Carroll pri Alico - “Trans la Spegulo kaj kion Alico trovis tie”. Same kiel la unuan 
libron pri Alico ĝin tradukis Donald Broadribb. “Trans la Spegulo” aperis kiel la 11-a 
volumo en la populara libroserio “Mondliteraturo”. La libro havas belan plenkoloran kov- 
rilon de Maŝa Baĵenova kaj ilustraĵojn de John Tenniel inteme. Cetere, “Trans la Spegulo” 
markas etan jubileon; ĝi estas la 75-a libro, kuneldonita de Halina Gorecka kaj Aleksander 
Korĵenkov. 

Ambaŭ libroj estas mendeblaj ĉe la eldonejo poŝte (EajiHHa PoMaHOBea ropepKaa, 
620014, EKaTepHH6ypr-14, a6. anjHK 162) aŭ rete <sezonoj@mail.ru>. La 240-paĝa libro de 
Cabell por la esperantistoj en Ruslando kostas 59 mbloj (plus sendokosto 7 mbloj); la 128- 
paĝa libro de Carroll - 29 rubloj. 

Halina Gorecka (Jekaterinburg) 

“Danteskaj intineroj” 

verkita de Vittorio Russo, tradukita de Nicolino Rossi 
eldonita de la Napola E-Asocio en 2001 

Tiom interplektiĝis ĉiuj artoj en nia modema mondo! Jen ankaŭ pri tiu ĉi libro mi ko- 
mence havis strangan impreson - kiom nekutima ĝi estas por la biografiaĵo! Ja temas pri la 
biografio de la granda Dante Alighieri, itala poeto, kiu en la 13-a jarcento faris por la italaj 
literaturo kaj lingvo tion, kion en la 19-a faris por la msa Puŝkin. Sed kiam mi tralegis en la 
prefaco, ke samtempe tiu verko estis uzata ankaŭ kiel akompana materialo por videofilmo 


- 29 - 





pri la poeto, la enigmeco dissolviĝis. Jes, tiajn fonnojn 
mi abunde vidis en la televido. 

... (rakontanta voĉo): “Danto naskiĝis en Florenco 
en 1265 en familio de eta kaj freŝdata nobeleco urba...” 

... (deklamanta voĉo): “Estis nia Poeto de meza : . | 
staturo, kaj li havis la vizaĝon longa, kaj la nazon 
agleca, la vangostojn grandaj kaj malsupran lipon tiom 
antaŭŝovita, kiu sufiĉe la supran devancis...” 

Iĝis komprenebla ankaŭ la legend-lega stilo kaj 
ŝiritaj “poeziaj” paroltumoj. Jes, tio estis ne scienca, sed 
populara prezento pri la Poeto kaj liaj kreaĵoj, 
intermiksita kun longaj fragmentoj el liaj propraj ver- 
koj, ilustrantajn liajn viveventojn, emociojn kaj 
vidpunktojn. Tiuj estas prenitaj el la klasikaj tradukoj » , 'i 
de Kalman Kalocsay kaj de itala E-tradukisto Enrico 
Dondi. 

Dank’ al tio la libro legiĝas kiel vera aŭtobiografio 
el sub la plumo de la granda poeto mem. Aŭ kiel 

ankoraŭ unu - ĝis nun nekonata poezia kreaĵo de la aŭtoro, kun mallongaj parentezaj 
klarigoj pri la epoko kaj la vivsituacioj de Dante. 

La forte sentebla italeco de tiuj komentoj ne malbonigas la pozitivan impreson, sed 
aldonas ian specifan italan akcenton al la subkoncie sonantaj vortoj. Kvazaŭ iu itala voĉo 
italecritme kaj italecerare akompanas la nevidatan spektaĵon. 

Andrej Grigorjevskij (Ivanovo) 

A.Ŝejpak. Hidromekaniko kaj varminterŝanĝo en Esperanto 

(resumo de lekcioj), eld. PedaKUfionno-mdamejibCKuŭ nenmp Mmy, 1999, 35p. 

Se oni demandus min, kiun libron mi opinias la plej grava el la eldonitaj en Rusio dum 
lastaj jaroj, mi post nelonga pensado nomus "Hidromekaniko kaj vanninterŝanĝo” far 
A.Sejpak. Multaj ne konsentus kun mi kaj memorigus la serion de Strugackij-fratoj aŭ la 
ruslingvan Lins-aĵon, aŭ Tolkien-serion. Jes, tuj libroj estas monde gravaj por E-kulturo. Sed 
malgraŭ ĉio mi nomas la libreton de A.Sejpak Libro de la jardeko. 

Kial? Car en nia lingvo abundas beletraj, esperantologiaj, historiaj kaj multaj aliaj libroj, 
sed ili plej parte estas “lirikaj” libroj, tamen libroj “fizikaj” tro malmultas. Oni al mi eĉ ofte 
diris, ke pro tio E-o ne estas serioza lingvo. Sed jam nun mi povas montri al ili la libron. 

“La sistemo de la diferencialaj ekvacioj por mekaniko de fluidaĵoj”, “Fundamentoj de 
hidrostatiko”, “Diferencialaj ekvacioj por fluo en la maldika tavolo” - ĉu vi aŭdas subtilan 
muzikon de teknikaj sciencoj en la nomoj de ĉapitroj de la libro? 

Mi revas havi hejme esperantigitajn lemolibrojn pri matematiko, fiziko, kemio, astro- 
nomio. Kiucele? Car mi volas klarigi al mia filino ĉiujn nuancojn de la sciencoj en E-o. Car 
mi volas scii en E-o ĉion, kion mi scias en la msa. Kial mi scias mse 6030H, KBapK, HyK- 
jieoTH/ibi, iicii i o i, MHKponpoueccop, BajieHTHOCTb kaj aliajn teknikajn kaj sciencajn vor- 
tojn, sed en E-o mi eĉ ne scias la tabelon de kemiaj elementoj? Mi hontas pri tio. Certe mi 
scias, ke multaj homoj vivas feliĉe nesciante, kio estas A-forma alo. Tamen lingvo sen tio ne 
povas esti feliĉa. 

Post apero de "Hidromekaniko kaj vanninterŝanĝo en Esperanto (resumo de lekcioj)” 
far A.Sejpak nia lingvo estas pli feliĉa. 

Paŭlo Leto (Moskvo) 

Kontentiga partopreno en la belartaj konkursoj de UEA 

Entute 76 originalajn beletraĵojn kaj 4 infanlibrojn ricevis ĉi-jare la Belartaj Konkursoj 
de UEA. Pasintjare temis pri respektive 62 kaj 5. Kiel oni jam spertis antaŭe, la partopre- 
nemo malstrikte rilatas al la grandeco de la Universala Kongreso en la koncema jaro. 

La juĝantoj, po tri en ĉiu branĉo, estas nun pesantaj la meritojn de 47 poemoj (pasintjare 
40), 16 prozaĵoj (11), 3 teatraĵoj (1), 6 eseoj (4) kaj 4 kantoj (6). Pri la premio Infanlibro de 
la Jaro konkursas 4 libroj (5) aperintaj pasintjare. Tiu lasta estas la sola branĉo, en kiu 
konkursas jam eldonitaj verkoj. Ili ankaŭ rajtas esti tradukoj, dum la konkursaĵoj de la aliaj 
branĉoj devas esti originale verkitaj en Esperanto kaj ne publikigitaj. 

En la vidbenda branĉo la limdato ankoraŭ ne pasis. Eblas sendi filmojn por la konkurso 
ĝis la 1-a de julio. Ilia daŭro devas esti 15 ĝis 60 minutoj. 

Nombro de konkursaioi 1995-2001: 



1995 

1996 

1997 

1998 

1999 

2000 

2001 

Poezio 

25 

50 

38 

51 

52 

40 

47 

Prozo 

29 

26 

21 

34 

20 

11 

16 

Teatro 

6 

11 

3 

6 

5 

1 

3 

Eseo 

11 

8 

5 

6 

7 

4 

6 

Kanto 

8 

8 

6 

11 

10 

6 

4 

Infanlibro 

9 

4 

2 

7 

3 

5 

4 

Entute 

88 

107 

75 

115 

97 

67 

80 


Esperantologia konkurso 

Bedaŭrinde respondoj al la unua tasko nemultas. Certe ĝi estis sufiĉe komplika, sed mi 
esperis, ke niaj “lingvouroj” almenaŭ iom riveliĝos. Ve! Eĉ la lasta, tre simpla, tasko ne tro- 
vis abundan respondantaron. Mi esperas, ke la dua tasko aktivigos esperantologian penson 
en Rusio. Por ne tro ŝarĝi respondontojn mi faras nur unu demandon: 

Bonvolu nomi esceptojn de Esperanto. 

La respondojn bv sendu aŭ per elektronika poŝto al la adreso de la redakcio kun indiko 
“Esperantologia konkurso”, aŭ per ordinara poŝto al sekva adreso: RUS-141078, Moskva re- 
giono, Koroljov, a/k 200, Perepelica Vladimir Alekseeviĉ. 

La respondoi al la tasko n-ro 1 estas ienai: 

1) La 1-a linio - “1881”, la 3-a - “-n”, la 4-a - “-op-“, la 5-a - “-in-“, la 6-a - “-uj-“, la 
7-a - “mi”. En la tabelo estas prezentitaj kelkaj ŝanĝoj, kiujn Ludoviko Zamenhof fiksis en 
Esperanto (1887) kompare kun la versio de 1881. 

2) 1909 - “-aĉ-“, 1919 - “-ism-“, 1953 - “-end-“. En la tasko estas prezentitaj sufiksoj 
kaj jaroj de ilia oficialigo far la Akademio de Esperanto kompare kun 1887 (29 sufiksoj). 

3) Laŭ Fundamento de Esperanto kazoj estas realigitaj per du rimedoj (laŭ la dua 
regulo): per finaĵoj kaj per prepozicioj. “Kazoj estas nur du: nominativo kaj akuzativo... La 
ceteraj kazoj estas esprimataj per helpo de prepozicioj (la genitivo per de, la dativo per al, la 
ablativo per per aŭ aliaj prepozicioj laŭ la senco)”. Tiel al ni klarigas PAG. Sekve ĝenerala 
kvanto de kazoj estas ne certa. Ni povas certi nur pri la unuaj du kaj aldoni proksimume 33 
kazojn. 

E1 respondintoj al la 1-a tasko mi volas aparte gratuli s-ron Nikolao Neĉajev el Irkutsk. 
Liaj respondoj ne ĉiam ĝustis, sed ili estas tre interesaj kaj plenaj de scivolemo. Li ricevas 
premion: Plena Vortaro de Esperanto kun suplemento (PV). 

P.Fiŝo (Moskvo) 

C2BB2 KAJ K0B2 

_ 

kompilis Garik Kokolija 


...C S N.O V S . 

"Poezio estas krono de la pensado, sed ne azilo por 
povraj anime" 

Karol Irzykowski, pola literaturisto kaj eseisto 

"Izoleco sekvigas stagnon, kiu siavice vestas la 
poezion per pliiĝanta formalismo, dum ju pli intimaj 
estas la kontaktoj kun la ĉirkaŭmondo des pli libera 
fariĝas la formo de la poezio" 

Baldur Ragnarsson 

"Supraĵa ekkono de la enhavo povas konduki nin nur al 
misa kompreno de la aŭtoro" 

prof. d-ro Jerzy Loth 

En la diskuto, ekflaminta sur la paĝoj de REGo ne estas io eksterordinara, ĉar ĝuste 
ekssovetaj poemuloj dum longa tempo evitis influon de la plej moderna formo de poezio: 
“blankaj versoj”. Kaj ni povas nur bedaŭri pri la evento. Tamen ni devas diri, ke hodiaŭ 
klasika poezio ne estas sola, al kiu oni konfidas siajn sentojn kaj emociojn. 

Do, ĉi-sube ni parolos pri poezio, kiu ne timas veni al homanimoj kun malarmitaj 
manoj. Pri poezio, kiu ne bezonas specialajn armilojn: rimon kaj regulan periodecon. Pasint- 
foje mi prezentis nur miajn emociojn sen faktoj, nun mi prezentos al vi laŭeble pli multe da 
faktoj. 

Venu ni al faktoj. Ekz. konata poeto kaj teatra kritikisto Grigorij Arosev foje rememo- 
ris, ke li legis en enciklopedio (ankaŭ en PIV) deĉifron de la vorto “verso”, klarigantan, ke 
verso nepre devas havi aranĝitan silaboordon kaj regulan periodecon. Mi esploris multajn 
enciklopediojn kaj povas konfesi, ke mi ne fidas al enciklopedioj laŭ kiuj Puŝkin estas nura 
versisto (ja li estis ankaŭ fama prozisto, eldonisto, tradukisto kaj historiisto) kaj Brodskij 
malestas tute. Interalie en PIV, laŭ la tria senco, poezio estas “Beleco, elvokforto de la ideoj, 
bildoj kaj stilo, sendepende de la metrika formo” (substrekita de mi). Mi opinias, ke la ter- 
minologia disputo ne klarigas situacion, sed tute male nur komplikas ĝin (rememoru pri ne- 
proza “romano” de Puŝkin kaj neversa “poemo” de Gogol). Des pli, ke laŭ mi, terminoj estas 
iu fonno de sintrompo: mi posedas poeziajn terminojn - do mi regas poezion. Sed gravas ne 
regi - gravas kompreni. Kaj per la akvofalo de terminoj la oponantoj kaŝas nekomprenon. Ili 
ne komprenas kiel versaĵo povas ekzisti sen rimoj, same kiel gapuloj ĉeestintaj la fajroekze- 
kuton de Biuno ne komprenis kiel la Tero tumiĝas ĉirkaŭ la Suno. Dc alia flanko rimoj certe 
estas forta armilo de klasika poezio. Sed kontraŭ kiu ĝi armiĝas? 

Dc la alia vidpunkto elpaŝas fama verkisto kaj tradukisto Valentin Melnikov. Li opinias, 

ke verki versojn senrime povas ĉiu persono, kiu ne posedas aŭ ne sukcesas rimi. Kaj tio es- 
tas iom stranga, ĉar en la konata versokolekto “Moskvaro” ĝuste li prezentis malklasikajn 
versojn. Unuliniaj poemoj (vi memoras certe: "Ruslanda Esperanto-Asocio - prezenti- 
taj de li, estas klare senrima poezio. Samtempe li opinias, ke “seriozaj poetoj zorge poluras 
siajn verkojn kaj konstante lemas, dum la “avangardaj” preferas uzi la tempon por etosu- 
mado.” Mi provos praktike montri laboron de la aŭtoroj per ekzemplo de konata versaĵo de 
pola verkisto Walerian WLODARCZYK “Mio mia”: 


Mio mia 

Patrino, Patrineto, 
Patrinjo, Panjo - 
Mio mia! 

Tera Dio! 


Egulino mia (la unua versio de la versaĵo) 

Patrino, Patrineto, 

Patrinjo, Panjo - 
Vi princo de princoj 
Eco kaj ego de mio mia 


“Panjo” - ol mielo pli dolĉa vorto, 
Akuŝo daŭranta ... oferad’ senlima 

Karesa - amata sufero ... 

Amo super amoj en temp’ senfina. 

En Si mi naskon prenis, 

Vivigis min Si, personecon donis 
Reĝe skulptis ecojn miajn. 

Dum vivotempestoj Si - ŝipo, 

Elavena en mia vojaĝo senĉesa, 
Soldat’ heroege gardadon zorganta. 


Infanan amegon akceptu - 
de 1' etulo via. 


“Patrino” - pli dolĉa vorto ol mielo, 

Amego ĉiama ... oferad’ senfina ... 

Simple: Amo super la amoj sentempaj. 

En ci mi naskiĝis kaj jam de tio 
Komenciĝis ensorĉita skulptado de mio mia. 

Dum vivotempestoj Si - ŝipo de ŝipegoj 
Haveno dum mia vojaĝo senĉesa, 

Soldato heroa gardadon zorganta. 


Infanan amegon prenu - 
de ereto via. 


Ni povas vidi, ke la du poemoj, malgraŭ iu simileco, estas malsamaj. La dua versio estas 
multe pli sentoza kaj impresa. 

“Mio mia! Tera Dio” - sendispute tiuj kvar vortoj estas multe pli proftmdaj ol la unua 
varianto “Vi princo de princoj Eco kaj ego de mio mia”. Kaj gravas ne diverseco de la es- 
primoj, sed la intema energio, kiun havas la du kurtaj linioj. Kaj plue ni vidas, ke la aŭtoro 
serĉas esprimrimedojn: “Akuŝo daŭranta...” certe estas pli gajna esprimo, ĉar ĝi simbolas 
adan doloron de la patrino pro sorto de ŝia filo. “En ŝi mi naskon prenis...” la linio certe ri- 
latas al la patrino per “Amo super amoj en temp’ senfina” kaj kun pliaj du linioj estas ĝener- 
aliga pritakso de rolo de la patrino en la vivo de ĉiu homo. Verdire la lastaj du linioj de la pli 
frua versaĵo estas pli taŭgaj por la dua varianto ĉar ĝia etoso pli kongmas al “Infanan ame- 
gon prenu - de ereto via”. Sed de alia flanko “Infanan amegon akceptu - de 1’ etulo via” es- 
tas iom pli lirika. Kaj ĝenerale ni vidas, ke “Mio mia” eĉ havas plej taŭgan por etoso de la 
versaĵo fonnon de soneto kaj, certe, “Egulino mia” estas tro banala nomo por la poemo. 

Ni vidas, ke Walerian WLODARCZYK ne estis kontenta pri la versaĵo kaj plu laboris 
por riĉigi, perfektigi ĝin. La ekzemplo formetas la akuzon de V.Melnikov, tamen restas mul- 
taj aliaj. 

Estimata poetino Klara Ilutoviĉ montris al ni kapablon de bona poeto rimigi ĉiun tek- 
ston. Kaj Ivan Naumov, verŝajne la plej interesa el la nunaj rusiaj poetoj, subtenas ŝin opini- 
ante, ke K.Ilutoviĉ bone rimigis la poemon de Clelia CONTERNO “La atendito”. Jes, la ver- 

saĵo de K.Ilutoviĉ vere estas brila, sed, mi opinias, ne necesas fieri pri la sukceso, ĉar “Kto- 
to 3aBoeBWBaeT Ky6KH, a kto-to nnmeT Ha hhx HMeHa no6eaHTeJieH” (Lev Hobotov). Cu vi 
memoras la tempon, kiam niaj baletistoj pretis baletigi ĉion ajn nur por ricevi ŝtatan aŭ par- 
tian laŭdon? Kie nun estas la uzin-fabrikaj baletoj? Io simila estas en la provo de bona po- 
etino K.Ilutoviĉ. 

Mi ne estas kontraŭ rimoj, sed mi opinias, ke rimo ne estas sola atingo de poezio. Rimo 
ne devas esti celo de verkado. Poezio devas esprimi sentojn kaj, se ĝi bezonas rimojn - estas 
bone; se ne bezonas - tio ne estu krimo. 

Plu mi volas prezenti al vi kelkajn laŭ mi interesajn verkojn. 

l>orsteinn fra Hamri (Islando) 

trad. B.Ragnarssott 

Csfiero 

Espero mia kun armil’ 
en febla man’ ho firmo fluas 

sur via buŝ’ aŭguro jen 
dum ŝutas fajron tagobril’ 
laŭ glacivang’ ĉe forstofin’ 

en monta ombro mi genuas 
al vi vendita por ekzil’. 

Krepuskas, hurle kuras vent’ 
sur neĝeben’ kun frostotremoj 

kaj vi similas al fabel’ 
pri silentul’ dum lignifend’ 
por lasta brul’ de ampoemoj 

tra mejloj kaj aŭdeblas bato 
dum noktofrido kaj lament’. 

/&u firovolcas tnin 

kiu provokas min defie 

mia glav’ atendas ardigita en la matenruĝo 

danco de aĉulinoj 
sur la sorĉomonto 

homoj komdamnitaj 
spronas siajn ĉevalojn 
trans la limon de 1’ abismo 

mia glav’ atendas ardigita en la matenruĝo 
kaj bluiĝinta la rando 
bluiĝinta unu tranĉorando 

Tone Rogelj (Jugoslavio) 

fconfeso 

Kiam tondra ventego 

plej furiozas, 

mi iras al la mondpinto 

kaj konkuras al Zeŭsaj heroldoj 

vetkriante: 

“Cu ŝi amas min?” 

Stultaj fulmoj montras 

fajrajn dentojn 

kaj ridaĉas, 

ĉar ŝi 

tiel ege 

ege plaĉas 

al mi. 

Kiam freŝa venteto 
plej ĉanne blovas, 
mi iras al la mondpinto 
kaj al zefiraj spiretoj konkuras 
ĝemante elkore: 

Ho, se mi povus 
blovi anstataŭ vi! 

Mi direktiĝus al ŝi 
kaj kisus ŝin, 
plej mallaŭte, 
preskaŭ senvoĉe, 
varme dirante 
“Mi amas vin!” 

Gvozden Srediĉ (Jugoslavio) 

J*oste estos egale 

Kelkaj min vidas projekcie: 
por ili mi estas nur dudimensia. 

Por iuj mi tute ne ekzistas: 
laŭ ili mi estas nur homhipotezo. 

Mi mem ja volus nur kviete vivi, 
kaj post la morto estu mi arbaro 
aŭ Mikluho Maklaj, rusa esploristo. 

Car poste ĉio estos ja egale... 

La versaĵoj estis presitaj multe pli frue ol mi naskiĝis kaj pro tio, ĉu mi povas nomi ilin 
“moderna poezio”? Cu eblas nomi “modernaj” la versaĵojn de Eroŝenko verkitajn antaŭ la 
Dua mondmilito? Mi opinias, ke tio estas poezio sen iuj aldonoj. 

P.Fiŝo (Moskvo) 



KAJ PLU ... 


Verŝante nenion de nenie nenien 

Tbi b rmocKOCTH yMa nozio6eH TapaKaHy, 

A b ocTajiBHOM noao6eH necKapio. 

Bce jibichhoh BepTHiiib h iKjiemb, Korjia « KaHy, 

A MoaceT 6biTb, cropio. 

Eopuc Eopucoem rpe6eHupiKoe, «Kpumuigr» 

La diskuto pri la rajto je la ekzisto de t.n. “modema” poezio estas dejardeka, kaj ĝi 
sufiĉe tedis. Mi ege ne volis enmiksiĝi en la diskuton, daŭrigitan de s-roj P.Fiŝo kaj 
V.Melnikov (REGo Ns 2 (4), aprilo 2001), sed, bedaŭrinde, mi ne povas min deteni. Do, 
ekzistas kelkaj sendubegaj faktoj. Unue: la homa libereco subkomprenas ankaŭ la liberecon 
de poezia sinesprimo. Duc: “de gustibus non est disputandum”. Trie: Sovetunio efektive 
longan tempon ne havis eblon konatiĝi kun la veraj perloj de la modema poezio de la 20-a 
jarcento, tial ni estas origine edukitaj per “puŝkinecaj” klasikaj poeziaj formoj, sed tio tute 
ne signifas, ke la aliaj formoj estas malbonaj. La ĉefa celo de poezio estas transdoni iun 
ideon, emocion, penson ktp. Rimedoj estas multaj, inter aliaj - rimo kaj ritmo. Sed ili ja es- 
tas nur rimedoj, sed neniel la celo mem (estas vere strange, ĉu iu daŭre opinias alie?). La 
plurfoje menciita Iosif Brodskij neniam neglektis “blankan” verson por esprimi sin, sufiĉas 
rememori la brilajn “Dcdiĉe al Jalta” kaj “San-Pietro” (por ne mencii almenaŭ “Boris 
Godunov” kaj la Malgrandajn Tragediojn de Puŝkin). Sed 
aliflanke, poeziaĵoj de Velimir Hlcbnikov, V. Brjusov, A. 

Blok ofte estas tre malfacile kompreneblaj, malgraŭ sen- 
riproĉa ritmo, silabiko kaj rimaro. Do, flom cent floroj, ja 
kaj Puŝkin, kaj Ĥlebnikov, kaj ĉiuj E-aŭtoroj havas siajn 
malfortajn kritikeblajn flankojn. Do ni ne kritikaĉu ĉion 
apriore - tamen esploru ĉiun apartan poemon, sende- 
pende de ties aparteneco al iu ajn skolo. 

A1 mi ne plaĉas la stilo de V.Melnikov, kiu (tradicie) eligas amason da insultoj, ĉi-foje 
adresitaj al P.Fiŝo. Jes, P.Fiŝo estas nek Siŝkov nek Belinskij, kaj lia lingvoposedo ne estas 
la plej perfekta, tamen ankaŭ V.M. mem tute ne estas Puŝkin aŭ Brodskij. V.M. skribas, ke li 
“preferas kritikon de kompetenta literaturisto al flato de diletanto”. Brile: V.M. ne deziras 
aŭdi opiniojn de simplaj legantoj, ja plimulto ne estas kompetentaj pri la internaj procesoj de 
poezio. La senco de ĉi ago estas evidenta: nur kompetentuloj rajtas engazete esprimi sian 
opiniojn (ĉu V.M. verkas siajn aĵojn nur por kompetentuloj?). Cio ĉi estas kmde kaj 
maletike. 

Revenante al la ĉeftemo. Estas neoponeble, ke kiam poeto havas inspiron por ion verki, 
tiam la poet’ simple verkas - tio signifas, ke nova poemo aperos en tiu formo, en kiu deziras 
la kreanto - do sendepende de vidpunktoj de P.Fiŝo, V.M., aŭ 

Gr. Arosev (Moskvo) 


Unu el la plej famaj usonaj po- 
etoj de la 20-a jarcento Oden 
(Wystan Hugh Auden) foje 
diris: “versi sen rimo estas 
same kiel ludi tenison sen 
reto”. (G.K.)_ 


SBLS NS PLU ? 

SL MALNGVAJ TSMPOJ 


Fosante arkivojn eblas trovi mirindajn aĵojn kaj iom el rezultoj de la fosado mi volas 
prezenti al la legantoj. Aŭtoro de la versaĵoj estas tute nekonata al mi, sed laŭ prezentataj 
versoj li estis unu el plej kapablaj poetoj de postmilita Sovetunio. La versoj estis preparitaj 
por prezento en 1972. Do, ek al la versoj. 

Roman Grinŝpan (Taŝkento) 

Csfiercmta gramatikŭ 

Dekses reguloj? 

Jes! Por simpluloj. 

Por literaturo - 
Litera turo. 

Jtnitinda labonnetodo 

Neniam rapidu! 

Komence ekvidu, 

Iomete kunsidu, 

Poste nur decidu, 

Kaj finfine la decidon tre zorgeme tuj ... likvidu 

Jlererefoje firi La seninuita gasto 

Sinbruligo en la pajlo, 

Sur la nazo - monta gajlo, 

Dum la kis’ - ador’ de ajlo, 

Sur kalkano - tikla fajlo, 

Sur la seĝo - akra najlo, 

Sur la kapon - brika hajlo, 

Lang’ premita per tenajlo, 

Noktrenkonto kun kanajlo, 

Gorĝe - peco da emajlo, 

Cio ĉi preferindas, ol seninvita, neatendita - 
GASTO PARAZITA! 

Unu lcaj unu 

Unu kaj unu - rezultas tri, 

Tre multa ĝojo kaj multa kri’. 

Cu estas prava matematikulo 
Pri tia kalkulo, 

Pri tia regulo? 

Pri tiu eraro’ 

Pri tiu misfaro 
Kulpas juna paro, 

La geedza paro 
Eĉ ne post unu jaro. 

La versaĵojn trovis S.Puz-ov 

NGVA THAnUKO 


J-alĉis Jacj' trifolion 

(belorusa popola kanto) 

trad. Daniil Kolker (Israelo) 

Falĉis Jaĉj’ trifolion,/// 

Kaŝrigardis fraŭlinon. 

La fraŭlino ne singardis, /// 

Rekte Jaĉjon ŝi rigardis: 

“Cu vi - Jaĉj’, ĉu vi ne? III 
A1 mi plaĉas vi tre.. 

Li al falĉo finon metis III 
Kaj patrinon li ekpetis: 

“Kara mia patrin’, III 
Tuj edzigu vi min. 

Konatuloj jam geparas, III 
Ciunokte amon faras. 

Se edzinon mi brakumus, III 
Mi eĉ vinon ne konsumus”... 

“Prenu, Jaĉjo, Irenkon - III 
Si okupas tutan benkon”. 

“Ve, Irenko ne validos III 
Car sur benko ne kunsidos.” 

“Do vi prenu Paŭlinon, III 
Laboreman junulinon.” 

rcs^cu 21 NGVA USnC 

Grigorij Arosev (Moskvo) 

2)aŭbŭ 


Boras menson de sopira sent’ 
ŝraŭbo. 

Nin disŝiris pecen dum moment’ 
daŭbo. 

Premas anguletojn de la kor’ 
timo. 

Estas ĉi sopiro aŭ angor’ 
krimo. 

Mi soifas, mi malsatas sen 
nutro, 

pendas mia vivo surfaden’ 
putra. 


Ŝajne, mi similas al helik’ 
luva. 

Mi forskuas l’vivon de manik’ 
pluve. 

Peze elefantoj de pensem’ 
paŝas. 

Min leporoj de horora trem’ 
kaŝas. 

Hundoj de desper’, de senesper’ 
bojas, 

kaj ŝakaloj fajraj el infer’ 
ĝojas. 

Ne forglutu min profunda put’ 
de sort’, 

eĉ se restis sola nur minut’ 
ĝis mort’, 

eĉ se misas, se sinistras tre 
vivo, 

min ankoraŭ vokas, logas kre’ 
driva. 


Dio, ĉu benotos mia far’ 
poste? 

Ne finiĝas viv’ en februar’ 
frosta. 

Februaro feblas febre for: 
limo 

de imago. Rampas al la kor’ 
timo. 

1999 


£a tragilca liistorio de tro /una kontŭ 

Laŭ ideoj de S. Ĉjornij (Cama Hepubiŭ) 


1 . 

Okazis ĉi tiu afero 
dum mia malorda juneco. 

Mi havis por noktaj pasioj 
knabinon kun fajna animo. 

Kaj same dum la trojuneco 
por sentoj (kaj nure por sentoj!) 
mi konis virinon belkorpan. 

2 . 

Mi vivis en vera perturbo. 

Mi provis kompreni, sed vane: 
pro kio nenio bonordas? 

Ĉu estas maltaŭga vetero? 

Ĉu pendas la lun’ malfavore? 
Ĉu simple mi estas nur dupo? 
Ne povis mi tiam kompreni. 

3 . 

Ne povis mi tion kompreni, 
sed daŭre mi havis rilatojn 
kun l’du. Sed kun ĉiu - aparte. 
Neniu el ili konjektis 
ke krome mi havas 1’alian. 

Ĉu mi ilin trompis? Verŝajne. 
Sed mi estis mem tre trompita. 


4 . 

La du ŝajnis esti kontentaj. 
Sed mi malkontentis terure, 
ĉar mi, idioto trojuna, 
neniam 1’virinojn perfidis: 
mi dormis nur kun la unua, 
kaj diris pri am’ nur al l’dua. 
Neniun alian mi havis. 

5 . 

Mi estis stultulo, verdire. 

Mi ial ne volis rimarki 
en la por-anima virino 
la korpon: teneran, allogan. 
Kaj en la knabin’ por-amora 
senperan, kortuŝan animon 
mi same ne povis rimarki. 

6 . 

Nun vivas mi vere tutsola. 
Forlasis min ambaŭ virinoj, 
ĉar ili komprenis finfine, 
ke mi ilin longe misuzis. 

Sed mi absolute ne kulpas, 
min jena kial’ repravigas: 
tro juna, tro, estis mi tiam... 

1995-2000 

tCAJ LASTfi 


STATISTIKO SCIAS ĈION 


Frazo, kiu kronas ĉi tekston estas 
konata por multaj el vi, karaj legantoj. 
Kelkaj el vi scias ankaŭ variaĵojn por daŭrigi parolon pri 

statistiko, kiun oni titolas eĉ pli severe ol “aroga trompo”. 

Mi volis prezenti en ĉi artikolo kelkajn statistikajn infonnojn pri opinioj de legantoj pri 
REGo. Guste por ricevi necesajn informojn, mi demandis la redaktoron pri viaj leteroj, el 
kiuj eblus ĉerpi informojn pri tio, kion vi volas de la gazeto, kia ĝi devas esti, kio interesas 
vin. Rezulte mi eksciis, ke tiuj leteroj ne multas en la poŝtkesto de la redakcio. Kio do oka- 
zas? Cu homoj ne ricevas REGon? Tio ne estas vero - ĉar ĝi estas dissendata al proksimume 
300 adresoj. Cu ĝi estas neinteresa? - E1 tiuj leteroj, kiuj venis en la redakcion, eblas konk- 
ludi, ke la gazeto estas bezonata, ĝi plaĉas al homoj. Tamen ne grandas kvanto de la homoj, 
kiuj reagis pri apero de la nova periodaĵo. 

Kion do eblas konkludi? Supozeblas ke homoj 
aŭ ne ŝatas legi esperantistajn ĵumalojn aŭ ne volas 
skribi leterojn por laŭdi aŭ kritiki. Gis nun neniu re- 
sendis REGon kun la vortoj “bv. ne plu sendi la el- 
donaĵon - ĝi estas malinteresa kaj malaktuala”. Iu el 
legantoj eĉ legis la ffeŝan kajeron ĝis malfma nokto 
anstataŭ dormi. Tial mi konkludas, ke la legantoj 
simple pigras reagi al la artikoloj, intervjuoj, skizoj 
ktp. Tiukaze eldoni gazeton similus ludi piedpilkon 
unuope, kiam neniu kunludas, kaj neniu staras en la 
golejo, kaj forestas atestantoj-spektantoj. 

Tio ne estas celo de la gazeto. Gi devas servi al 
ĉiuj espoj de nia lando kaj prezenti ĉiujn interesojn 
kaj temojn. Guste tial mi petas vin respondi ĉi- 
subajn demandojn kaj sendi la respondojn al la re- 
dakcia adreso. Se vi mesaĝos rete, notu la temon “STATISTIKO”. 

1. Kiuj artikoloj plaĉis al vi en REGo (3-5 titoloj)? Kial? 

2. Kiuj artikoloj estis malinteresaj, enuaj, neaktualaj? Kial tio okazis laŭ via opinio? 

3. Kion vi ŝatus vidi kaj legi en la gazeto? Kiuj temoj kaj problemoj interesas vin? 

4. Via ĝenerala opinio pri REGo: kia ĝi devus esti? Kion indas ŝanĝi? 

5. Ĉu vi povus verki ion por la gazeto? 

Por fari REGon interesa kaj bezonata necesas kune labori. Jam nun estas propono fari 
paĝon pri Interreto kaj Esperanto kongme al modemaj postuloj. La redakcio serĉas homon, 
kiu zorgos pri ĝi. Se vi estas interesita pri tiu kunlaboro - kontaktu. 

Atendante viajn leterojn 

Antlvej ALASKIN (Moskvo) 


Estis dum la Tago de Sankta 
Valenteno kiam virino vekiĝis kaj 
ekscite anoncis al sia edzo: “Mi ĵus 
sonĝis pri vi, donanta al mi perlan 
kolĉenon! Kion signifas tiu sonĝo, 
laŭ vi?” 

Per certega firma voĉo la edzo re- 
spondis: “Ĉi-vespere vi scios tion!” 
Tiun vesperon la revenanta edzo 
donis malgrandan pakaĵon al sia 
edzino.“Por vi, mia kara”, li diris. 
Kun iomete tremantaj manoj la edz- 
ino malvolvis la pakaĵon kaj ri- 
gardis: libron titolitan “La Signifoj 
de Sonĝoj”. (esperanto-anekdot) 


Estimataj legantoj! La abonkosto de REGo en tiu ĉi jaro estas malpli granda ol la pro- 
dukto- kaj sendokostoj, estis antaŭvidite, ke dum la unua jaro la gazeto estos subven- 
ciata. Por ke ankaŭ en sekva jaro la abonkosto ne iĝu tro granda estas organizita la fon- 
daĵo “REGo - malmultekosta abono”. La monon por tiu ĉi fondaĵo eblas sendi aŭ trans- 
doni al Garik Kokolija. La unuajn kontribuojn faris jam Valerija Cvetkova (Sankt- 
Peterburgo) kaj Klara Ilutoviĉ (Elektrostal). Grandan dankon al ili! 

KUBAJOJ* 

dediĉitaj al miaj persikaj * v amikoj-esperantistoj 

Al Vova’ Samodi’ 

Vinon trinkis mi longe el bela kalik’ 

Gis aperis en ĝi granda fendo kaj lik’. 

Mi kalikon ŝatatan decidis forĵeti - 
Senutilas kaliko kun lik’ por aplik’! 

Al Valik’Melnik-han 
Belulino ĝojigis min pro la konsent’, 

Sed forflugis ŝi tuj kiel blovo de vent’. 

Jen denove mi solas sen ajna konsolo - 
Restas tial por mi nur pieco kaj pent’... 

Al VikAroli’ 

De Bulonjo mi legas la Deklaracion, 

Kaj mi trovas en ĝi nure puran racion. 

Kvankam punktoj en ĝi estas kvin, sed ne deko - 
Donas klaran pri ĉio al ni ĝi nocion! 

Al Iskander Korĝejni’ 

Raŭma estas konata al mi Manifest’, 

Maniuloj per ĝi strebas al sia fest’. 

Ne por longa ekzisto ĝi estas verkita - 
Fina venko alvenos, kaj prenos ĝin pest’! 

Al Slavig’ Ivani’ 

“Esperanton ekkonu ĉiu gent’ kaj popol’!” 

La slogano ja estas de Pandora skatol’ - 
Ju pli multaj parolos en la verda lingvo, 

Des malplios la rol’ de alia parol’! 

Palinur Duraki’, 

persika poeto 


En PIVpor certa versokvaro ekzistas la termino “robajo ”, sed mi opinias, ke al miaj provoj 
pli konvenas “rubajo ", ĉar oni, se necesas, povas aldoni ĉapelon al “j” kaj ĝoji. 

Persiko - scienca branĉo, traktanta ĉion persan. 

INTERESAJ TROVAĴOJ 

G.Arosev trovis en komputila ludo “Erudit” jenan demandon kun variantoj de la respondo: 



G.Kokolija trovis jenan rememoron en la membiografio de Bertran Rassel (Russell) (“Inostran- 
naja literatura” 12/2000): 

"IIomhki TaioKe, KaK MeHa o6panoBajio BOCTopaceHHoe nncbMO no noBOZty Moeii khhth ot JIyn 
KyTiopa, c KOToptiM a b Ty nopy He 6biji 3H3kom, ho hbio pa6oTy “MaTeMaTHuecKaa ĉecKOHeu- 
hoctb” peqeH3HpoBaji. <„.> BcKope a noexaji b KaHH, rjie oh npo<j>eccopcTBOBaji. Oh He ojkh- 
Hajl, HTO 51 T3K MOJIOfl, HO 3TO He nOMemajIO H3M c6jIH3HTBC5I H flpy5KHTb flO CaMOĤ ero CMepTH, 
nocJiejtOBaBmeĤ b 1914 rotty: oh norH6 nott KOJiecaMH rpy30BHKa bo BpeMS BceoĉmeĤ moĉhjih- 
3aqHH. B nocsejtHHe rojtbi ero 5KH3HH mw nouTH He BHneJiHCb, noTOMy hto oh c tojioboĥ ymeji b 
pa3pa6oTKy Me>KjiyHapoaHoro s3WKa hho, KOTopoMy OTnaBaji npejinouTeHHe nepen 3cnepaHTO. 
Oh paccKa3WBaji, hto 3a bcio uejioBeHecK^io HCTopnio hhkto He nonBeprajics tbkhm roHeHHSM, 
K3K 3CnepaHTHCTbI, HO OT CJIOBa “3CnepaHTO” XOTS 6bl M05KH0 o6pa30BaTb npOH3BOflHOe - “3C- 
nepaHTHCT”, a ot “hho”, coKpymajics oh, naace HMeHii HOCHTeJis HeJib3s o6pa30BaTb. JI TyT ace 
Hamescs, npejiJioacHB "hhhot”, ho noHeMy-TO 3to eMy He oueHb noHpaBHJiocb.” 


(Ru5iA 63perAnto-GA^eto) M 3 (5) junio 2001 
komuna eldono de REU kaj REJM 

redaktas Garik Kokolija retpoŝto <gazeto@mail.ru> 

poŝta adreso: Pjatnickoje ŝosse 45-105, 123310 Moskvo, Rusio 

por tiu ĉi numero kunlaboris: Viktor Aroloviĉ, Grigorij Arosev, Oleg Kuznecov 

la gazeto estas presita en la tipografio “Policvet” (u.Klin) 

abontarifoj por 2001: 

por loĝantoj de Rusio kaj aliaj landoj de KSS - 60 rubloj sendendaj al 
EeoprHĤ BjiaaHMHpoBHH Kokojihs, risTiiniiKoc mocce 45 - 105, 123310 MocKBa 
por loĝantoj de aliaj landoj - 10 eŭroj pagendaj al la konto kklg-r ĉe UEA 































